\NormalFont\ShortTitle{ESTHER}

{\MT ESTHER

\par }{\MTB (The Book of Esther)

\par }{\IS Esther Cabu Kawng

\par }{\IM Esther he Hebrew ming la
{\PN{Hadassah}}
{\TL{(Cuihal pai)}} tih, Persian ming la
{\PN{Esther}}
{\TL{(Aisi nu)}} tila om.
{\BDIT{Esther cabu (Hebrew)}} dongah khokhuen cil neh olcueih cil rhen a bok. Hebrew nu hula sakthen Esther kawng a thui. Anih te Persia boeinu la om tih Persia ram kah Judah hlang rhoek kah hinglu a hlawt pah.

\par }{\IP A tloe kungpuei la aka tueng tah Persia manghai
{\PN{Xerxes}} ni. Anih a kopoek bahoeng loe.

\par }{\IP {\PN{Mordekai}} he Esther kah a napa noe la om. Anih loh manghai kah hinglu a hlawt pah.

\par }{\IP {\PN{Haman}} he manghai kah boei a sang koek la om.
{\BDIT{Esther Cabu
{\SC{(Lxx)}}}} dongah tah Haman he Macedonia hlang la om tih Persian manghai ngawn ham,
{\CHAR{Persia ram te
{\CHAR{Mekedonia}} ram ka poeh sak eh a ti}} A hnukbang panit taengah duem a thui te Modekai loh a ming tih a phoe. Te dongah Haman kah hnukbang rhoi te manghai loh a ngawn. Te dongah Persia Judah rhoek taengah te boeih thup ham a taeng. Judah rhoek kah Purim khotue a tongnah kawng khaw a thui. Amih kah khokhuen cil bueng kolla Perisan rhoek singyoe kawng a tueng sak. Vangsawnnah ram ah kho a sak uh dae Judah rhoek loh amah bawknah dongah khak a cak uh te khaw tueng. A tloe cabu dongkah bangla Pathen loh vaan puencawn a tueih pah a saii pah ti om pawh. Tedae hlanghing khosaknah dongah Pathen a thumnah kawng a thui. A pilnam loh rhainah a hmuh vaengah Pathen loh a hoeptlangnah khaw a thui.

\par }{\IOT Tae Yoeinah

\par }{\IO I. Mueirhih khuikah Judah rhoek{\IOR{1. 1—3. 15}}

\par }{\IOB A. Manghainu Esther
{\IOR{1. 1—2. 23}}

\par }{\IOB B. Haman loh Judah rhoek a taeng
{\IOR{3. 1—3. 15}}

\par }{\IO II. Judah rhoek loeihnah (4.1-10.3)

\par }{\IOB A. Esther kah thaphohnah
{\IOR{4. 1—7. 10}}

\par }{\IOB B. Thunkha sokah phulohnah
{\IOR{8. 1—9. 19}}

\par }{\IOB C. Purim Khotue
{\IOR{9. 20—9. 32}}

\par }{\IOB D. Mordekai pomsangnah
{\IOR{10. 1—10. 3}}



\par }\ChapOne{1}{\SH Manghai loh Vashti a Noih
\par }
{\PP \VerseOne{1}\XREF{}{{\XO 1.1 }{\XT{Ezr 4. 6.}}}Amah
Ahasuerus
tue
vaengah he he
om.
Ahasuerus
tah
India
lamloh
Kusah
duela
paeng
ya
pakul
parhih a
manghai thil.

\VS{2}Te
vaeng
tue
ah
manghai
Ahasuerus
tah
Shushan rhalmah
im
kah
a
ram
ngolkhoel
dongah
ngol.

\VS{3}A
manghai
nah
kum
thum
vaengah
a
mangpa rhoek
neh
a
sal
boeih
ham
buhkoknah a
saii. Te vaengah
a
mikhmuh
ah
Persia
tatthai
khaw,
Madai
angrhaeng rhoek
khaw,
paeng
mangpa rhoek khaw om uh.

\VS{4}Te
vaengah
a
ram kah
thangpomnah
khuehtawn
neh,
a
lennah
boeimang
umponah
te, m
khohnin la
hnin
ya
sawmrhet ah
puet
a
tueng
sak.


\par }{\PP \VS{5}Khohnin a
cup
vaengah
tah
manghai
loh
Shushan rhalmah
im
ah a
hmuh
pilnam,
tanoe
kangham
boeih
ham
buhkoknah
te
manghai
impuei
dum kah
vongup
ah
hnin
rhih a
saii pah.

\VS{6}Hniyan a
bok
neh a
thim
khaw
baibok
daidi
rhui
neh
cak
hnaai
te a
bang.
Lungphaih a
ling, a
thim neh a
bok-awp a
muem
sokah
sui
neh
cak
thingkong
khaw
lungbok
tung neh cung.


\par }{\PP \VS{7}Manghai
kut kah
bangla a
ram kah
misurtui
khaw
phul
tih
hnopai
khaw
hnopai
neh
a
thovael phoeiah,
sui
hnopai
neh a
tul.

\VS{8}Te
vaengah a
okcaknah
te
olkhan
bangla
tanolh
pawh.
Manghai
loh
a
im kah
boeiping
boeih
te
hlang
neh
hlang kah
kolonah
bangla
saii
ham a
uen.

\VS{9}Vashti
manghainu
long
khaw
manghai
Ahasuerus
kah
manghai
im ah
nu
buhkoknah a
saii.


\par }{\PP \VS{10}A
hnin
rhih
vaengah
tah
misurtui
lamloh
manghai kah
lungbuei
khaw
umya
coeng. Te dongah
manghai
Ahasuerus
mikhmuh kah aka
thotat
imkhoem
parhih
Mehuman,
Biztha,
Harbona,
Bigtha,
Abagtha,
Zethar,
Karkas
taengah,

\VS{11}Vashti
manghainu
te
manghai
rhuisam
neh
manghai
mikhmuh
ah
khuen
ham a
thui pah.
Anih te a
mueimae a
then
dongah
a
sakthen
te
pilnam
neh
mangpa rhoek
tueng
ham a ngaih.

\VS{12}Tedae
manghai kah
dumlai
dongah
imkhoem
kut
neh
caeh
ham
tah
Vashti
manghainu loh a
aal.
Te
dongah
manghai
khaw
bahoeng a
thintoek
tih
a
kosi
loh
a
khuiah a
alh pah.


\par }{\SH Manghai kah Oltloeknah
\par }
{\PP \VS{13}Te
dongah
manghai
loh
olkhan
neh
dumlai
aka
ming
boeih kah
mikhmuh
ah
manghai kah
ol
vanbangla a
tue
aka
ming
hlang
cueih rhoek,

\VS{14}amah
taengah
aka
yoei
Persia
mangpa
parhih
Karshena,
Shethar,
Admatha,
Tarshish,
Meres,
Marsena,
Memukan
neh
ram
khuiah
khosa
lamhma
neh
manghai
maelhmai
aka
hmu
Madai te,

\VS{15}“Olkhan
dongkah
bangla
manghainu
Vashti
te
metlam
ka
saii eh?
Imkhoem
kut
dongkah
manghai
Ahasuerus
olpaek
te a
vai
moenih,” a
ti nah.


\par }{\PP \VS{16}Te
vaengah
Memukan
loh
manghai
neh
mangpa rhoek kah
mikhmuh
ah, “Manghai
amah
bueng
taengah
moenih.
Vashti
manghainu
he
mangpa
boeih
taeng
neh
manghai
Ahasuerus
paeng
tom
kah
pilnam
boeih
taengah
khaw
paihaeh
coeng.

\VS{17}Manghainu kah
ol
he
huta
boeih
taengla
pawk
vetih
a
mikhmuh
ah
a
boei a
hnaep pawn ni.
Amih long te, 'Manghai
Ahasuerus
loh
a
mikhmuh
la
manghainu
Vashti
te
khuen
ham a
ti nah
dae a
caeh
moenih,’ a
ti uh ni.

\VS{18}Tahae
khohnin ah
Persia
neh
Madai
boeinu
rhoek,
manghainu kah
ol
aka
ya
manghai kah
mangpa
cungkuem
taengah khaw a
thui pawn ni.
Te
dongah
hnaepnah
neh
thinhulnah ngawn
rhoeh
coeng.

\VS{19}Manghai
ham a
then mak
atah
manghai
ol
te
a
mikhmuh
lamloh
tueih saeh.
Persia
neh
Madai
olkhan
khuiah
daek saeh.
Te
dongah
te
te
poe
boel
saeh
lamtah
Vashti
te
manghai
Ahasuerus
mikhmuh
ah
mop
voel
boel saeh.
Anih kah
ram
khaw
manghai
loh
anih
lakah
aka
then
a
hui
taengla
pae saeh.

\VS{20}Ram
he
len
cakhaw
a
ram
tom
ah
manghai kah
oltloeknah a
saii
te a
yaak
daengah
ni
huta
boeih,
tanoe
kangham
loh
a
boei
ham
umponah a
khueh eh?,” a
ti nah.


\par }{\PP \VS{21}Ol
te
manghai
neh
mangpa rhoek kah
mikhmuh
ah
then
coeng.
Te
dongah
manghai
loh
Memukan
ol
bangla a
saii.

\VS{22}Te
phoeiah
tah
manghai kah
paeng
tom
la
cabu a
pat.
Paeng pakhat
taengah
amah
paeng kah
ca
neh,
pilnam
khat
taengah
amah
pilnam kah
ol
neh a pat.
A
imkhui
ah
boei
la aka
om
hlang
boeih
loh
amah
pilnam
ol
neh a
thui pah.




\par }\Chap{2}{\SH Manghainu a Thai A Tlap
\par }
{\PP \VerseOne{1}He
ol
hnukah
tah
manghai
Ahasuerus kah
kosi
tah
daeh tih
Vashti
khaw, anih kah a
saii
te
khaw,
anih
sokah a
tuiphih
te
khaw, a
poek.

\VS{2}Te
dongah
amah
aka
bong
manghai
tueihyoeih loh, “Manghai
ham
hula,
oila a
mueimae
aka
then
tlap pa sih.

\VS{3}Manghai
loh
a
ram kah
paeng
tom
ah
hlangtawt
khueh saeh
lamtah a
mueimae
aka
then
hula,
oila
boeih
te
Shushan kah rhalmah
im
la
coi saeh.
Amih
te
huta
aka
ngaithuen
manghai
imkhoem
Hegai
kut hmui
kah
huta
im
ah
thentui
pae saeh.

\VS{4}Te
vaengah
manghai
mik
ah
aka
then
hula
te
tah
Vashti
yueng la
manghai saeh,” a
ti nah.

\par }{\PP Te
ol
tah
manghai
mik
ah khaw a
cop
dongah
te tlam te a
saii.


\par }{\PP \VS{5}Shushan rhalmah
im
ah
Judah
hlang
om
tih
a
ming
te
Benjamin
hlang,
Kish
capa,
Shimei
koca,
Jair
capa
Mordekai ni.

\VS{6}\XREF{}{{\XO 2.6 }{\XT{2Mg 24. 10-16; 2Kh 36. 10.}}}Anih te khaw
Babylon
manghai
Nebukhanezar
loh
Judah
manghai
Jekoniah a
poelyoe vaengah
Jerusalem
lamloh
vangsawn
la a
poelyoe van.

\VS{7}Te
vaengah Mordekai loh
a
panoe
canu
Esther
Hadassah
te a
poeh.
Esther
te a
manu a
napa om voel
pawh.
Hula tah a
sakthen
suisak
neh a
mueimae
khaw
then.
A
manu
a
napa a
duek
vaengah
ni
anih
te
Mordekai
loh
amah
taengah a
canu
la a
loh.


\par }{\PP \VS{8}Manghai
ol
neh
a
olkhan te a
yaak
sak
vaengah
tah
hula rhoek te
Shushan rhalmah
im
kah
Hegai
kut
dongla
muep a
coi.
Te
dongah
Esther
khaw
manghai
im
kah
huta
aka
ngaithuen
Hegai
kut
dongla a
khuen.

\VS{9}Hula
te
a
mik
ah
cop.
Te
dongah
a
mikhmuh
ah
sitlohnah a
dang
tih
a
thentui khaw a
let
sak.
Anih
ham
a
maehvae
te
khaw a
paek.
Anih
te
sawt
hamla
manghai
im
lamloh
tanu
parhih a
paek.
Te
phoeiah
Esther
neh
a
tanu rhoek
te
huta
im
then
la
puen.


\par }{\PP \VS{10}Mordekai
loh
thui
pawt
ham
a
taengah a
uen
dongah
Esther
loh
a
pilnam
neh
a
pacaboeina kawng te
thui
pawh.

\VS{11}Te
vaengah
Mordekai
tah
Esther kah
sadingnah
neh
anih
te
metla a
saii
ming
hamla
huta
im kah
vongtung
hmai
ah a
hnin,
hnin
puet
cet.


\par }{\PP \VS{12}Hula,
hula
te
manghai
Ahasuerus
taengla
kun
ham
aitlaeng loh a
pha
hlan
vaengah
tah
anih
te
huta
kah
a
longim
bangla
hla
hlai
nit a
thok hil
om pueng.
Te
dongah
khohnin a
cum vaengah
hla
rhuk
te
murrah
situi
neh,
hla
rhuk
tah
huta kah
thentui
botui
neh
yuhnah a khueh.

\VS{13}Te
tlam
te
manghai
taengla
hula a
caeh vaengah tah a
thui
boeih
te
a
taengah a
paek tih
anih
te
huta
im
lamloh
manghai
im
la a
khuen.

\VS{14}Anih
te
hlaem
vaengah
kun
tih
mincang
ah
tah
manghai
yula
aka
ngaithuen
imkhoem
Shaashgaz
kut
dongkah
huta
im a
pabae
la
mael.
Anih
te
manghai loh a
ngaih
tih a
ming
neh a
khue
pawt
atah
manghai
taengla
koep
kun
voel
pawh.


\par }{\SH Esther Manghainu La Om Coeng
\par }
{\PP \VS{15}Te
vaengah
Mordekai
loh
amah
canu
la a
loh a
napanoe
Abihail
canu
Esther
khaw
manghai taengla a
caeh
ham
aitlaeng loh a
pha.
Tedae
huta
aka
ngaithuen
manghai
imkhoem
Hegai
kah
a
uen
voel
ah
hno a tloe a
bih
moenih.
Te
dongah
Esther
tah
anih
aka
so
boeih kah
mikhmuh
ah
mikdaithen
aka
dang la
om.


\par }{\PP \VS{16}Te
dongah
a
manghai nah
kum
rhih, a
hla
rha
dongkah
Tebeth
hla
vaengah
tah
manghai
Ahasuerus
loh
Esther
te
amah kah
manghai
im
la a
loh.

\VS{17}Manghai
loh
Esther
te
huta
boeih
lakah a
lungnah
dongah
mikdaithen khaw a
phueih.
oila
boeih
lakah
khaw
a
mikhmuh
ah a
sitlohnah a dang.
Te
dongah
manghai
rhuisam
te
a
lu
ah a
khuem
sak
tih
anih
te
Vashti
yueng la a
manghai
sak.

\VS{18}Te
phoeiah
manghai
loh
a
mangpa rhoek
neh
a
sal
boeih
ham
buhkoknah
muep a
saii pah.
Esther kah
buhkoknah
neh
bihoepnah
khaw
paeng
ah a
saii
tih
manghai
kut
van
la
buham a
tael.

\VS{19}A
pabae la
oila rhoek a
coi
vaengah
Mordekai
te
manghai
vongka
ah
ngol.

\VS{20}Mordekai
loh
a
taengah a
uen
vanbangla
Esther
loh
a
pacaboeina
kawng
neh
a
pilnam
kawng
te
thui
pawh.
Esther
tah
Mordekai kah
olpaek
aka
ngai la
om
tih
te
te a
rhoengnah.


\par }{\SH Mordekai Loh Manghai a Khang
\par }
{\PP \VS{21}Te
vaeng
tue
ah
Mordekai
te
manghai
vongka
ah a
ngol hatah
cingkhaa
aka
ngaithuen
manghai kah
imkhoem
rhoi
Bigthan
neh
Teresh tah a
thintoek
tih
manghai
Ahasuerus
te
kut
hlah
thil
ham a
mae rhoi.

\VS{22}Tedae
ol
te
Mordekai loh a
ming
dongah
manghainu
Esther
taengla
puen.
Esther
loh
manghai
taengah
Mordekai
ming
neh a
thui pah.

\VS{23}Ol te a
cae
vaengah
phoe
tangloeng
tih
amih
rhoi
te
thing
dongah a
kuiok
sak. Te te
manghai
mikhmuh
kah
khokhuen
olka
cabu
dongah a
daek.




\par }\Chap{3}{\SH Haman Loh Judah A Taeng
\par }
{\PP \VerseOne{1}He
ol
hnuk ah tah
manghai
Ahasuerus
loh
Agagite
Hammedatha
capa
Haman
te a
pantai
sak
tih
anih te a
ludoeng.
A
ngokhoel
te
a
taengkah
mangpa rhoek
boeih
so
ah a
khueh pah.

\VS{2}Manghai
sal
boeih
tah
manghai
vongka
ah
cungkueng uh
tih
Haman
taengah
bakop
uh.
He
dongah
he
anih
te
manghai loh a
uen
coeng
dae
Mordekai
tah
cungkueng
pawt
tih
bakop
pawh.

\VS{3}Manghai
vongka
kah
manghai
sal rhoek loh
Mordekai
te, “Balae tih
manghai
olpaek
te
na
poe,” a
ti
na
uh .

\VS{4}Anih
te a
hnin,
hnin ah a
thui
khaw
a
thui pa uh
dae
amih ol
te a
yaak
moenih.
Te
dongah
Haman
taengah tah, “Amih
taengah a
voek
dongah mah
Mordekai
ol a
lalh
te
hmu lah,
anih ke
Judah hlang ni,” tila
puen
uh.

\VS{5}Anih
taengah
Mordekai
cungkueng
neh a
bakop
pawt
te
Haman loh a
hmuh
vaengah
Haman
tah
kosi la
hah.

\VS{6}Mordekai kah
pilnam
kawng
te
a
taengah a
puen pa uh
dongah
amah
bueng
loh
Mordekai
kut
hlah
thil
ham
a
mik
neh rhep a
hnaep.
Te
dongah
Haman
loh
Ahasuerus
ram
pum
ah
Mordekai kah
pilnam,
Judah
boeih
te
mit
sak
hamla a
mae.

\VS{7}Ahasuerus
manghai
kah
kum
hlai
nit,
Nisan
hla,
hla
lamhmacuek
vaengah
tah
Haman
mikhmuh
kah
Pur
hmulung
te,
khohnin
lamloh
khohnin
la, a
hla
lamloh a
hla
hlai
nit nah
Adar
hla ah a
naan.

\VS{8}Te
phoeiah
Haman
loh
manghai
Ahasuerus
taengah
pilnam
pakhat
om tih
yaal
uh
coeng.
Na
paeng
ram
pum
kah
pilnam
laklo ah
yaal
uh.
Tedae
amih kah
khoboe te mah
pilnam
boeih taeng
lamloh a
thovael uh
tih
manghai
khoboe
khaw
a
vai uh
moenih.
Manghai
taengah
a
duem uh
ham khaw a
tluk
moenih.

\VS{9}Manghai
ham a
then mak
atah,
amih
te
milh
sak
ham ca
daek mai laeh.
Cak
talent
thawng
rha
te
manghai
baiphaih
khuila
up
ham
bitat
aka
saii
kut
ah
ka
khiing pah bitni,” a
ti nah.


\par }{\PP \VS{10}Te
vaengah
manghai
loh
a
kutcaeng
te
a
kut
dong
lamloh a
dul
tih
Judah
aka
daengdaeh
Agagite
Hammedatha
capa
Haman
taengla a
paek.

\VS{11}Manghai
loh
Haman
taengah, “Tangka
te
namah
loh
khoem
lamtah
pilnam
te
na
mik
ah
then na ti
bangla
a
taengah
saii,” a
ti nah.


\par }{\PP \VS{12}Te
dongah
lamhmacuek
hla,
hnin
hlai
thum
vaengah
tah
manghai
cadaek rhoek te a
khue.
Te
vaengah
Haman
kah
a
uen
bang
boeih
la
manghai kah
khoboei rhoek
ham
neh
paeng,
paeng
kah
rhalboei rhoek
ham
khaw,
pilnam,
pilnam kah
mangpa rhoek
ham
khaw, a
paeng,
paeng ah
amah
ca
neh,
pilnam,
pilnam taengah khaw
amah
ol
neh a
daek pah.
Manghai
Ahasuerus
ming
la a
daek
tih
manghai
kutcaeng
neh a
hnah thil.

\VS{13}Hla
hlai
nit,
Adar
hla kah hnin
hlai
thum
vaengah
Judah
boeih
te
cadong
lamloh
patong
hil,
huta
camoe
khaw
hnin
at
neh
mitmoeng
sak
ham,
ngawn
ham,
thup
hamla,
amih
kutbuem
khaw
poelyoe
ham
manghai kah
paeng
tom
la
tatloe rhoek
kut
dongah
ca a
pat.


\par }{\PP \VS{14}Paeng,
paeng
boeih
ah
olkhan
catlaep
ca te a
paek tih
te
khohnin ah tah
pilnam
boeih
taengah a
coekcoe la
om
ham a
yaak
sak.

\VS{15}Tatloe rhoek khaw
manghai
ol
bangla a
khuen uh
paitok.
Oltlah
te
Shushan rhalmah
im ah a
saii
tangloeng
dae
manghai
neh
Haman te a
ok
ham kho a
sak rhoi
dongah
Shushan
khopuei khaw a
lukil.




\par }\Chap{4}{\SH Esther Taengla Mordekai Puen
\par }
{\PP \VerseOne{1}A
saii
boeih
te
Mordekai loh a
ming.
Te
dongah
Mordekai
loh
a
himbai
te a
phen
tih
tlamhni
neh
hmaiphu a
yil.
Khopuei
khui
ah
cet
tih a
pang khaw a
len la hlut
hlut
pang.

\VS{2}Tedae
tlamhni
pueinak
neh
manghai
vongka
khuila a
kun uh noek
pawt
dongah
manghai
vongka
hmai
hil
tah
cet.

\VS{3}A
paeng,
paeng
boeih
ah
manghai kah
ol
neh
a
olkhan loh a
pha
nah
hmuen kah
Judah
ham
tah
nguekcoinah
muep
om. Te dongah
yaehnah,
rhahnah
rhaengsaelung
neh,
tlamhni,
hmaiphu
neh
muep
bol
uh.

\VS{4}Te
vaengah
Esther kah
hula rhoek
neh
a
imkhoem
te
cet
tih
a
taengah a
puen pah
dongah
manghainu
khaw
sut
poi.
Te
dongah
Mordekai
te
himbai
bai
sak
ham
neh
a
dongkah
a
tlamhni
te
dul pah
ham a
tueih pah
dae
doe
pawh.

\VS{5}Esther
loh
a
mikhmuh
ah
aka
thotat
manghai
imkhoem
Hathakh
te a
khue
tih
Mordekai
kawng
te
metla
om
tih
mebang
khaw
ming
hamla a
uen.

\VS{6}Hathakh
khaw
khopuei
toltung
ah
manghai
vongka
hmai
kah
Mordekai
taengla
cet.


\par }{\PP \VS{7}Te
vaengah
Mordekai
loh
amah
aka
mah
boeih
khaw,
amih
Judah,
Judah
milh
sak
ham
Haman
loh
manghai
baiphaih
khuiah a
paek
ham
tangka
ciim a
thui
te
khaw,

\VS{8}amih
mitmoeng
sak
ham
Shushan
ah
olkhan
catlaep
ca a
paek
te
Esther
tueng
ham
neh
a
taengah
thui pah
ham
khaw
Hathakh
taengah a
paek.
Esther
te
manghai
taengah
amah
hloep
ham
aka
kun
la,
a
pilnam
ham
a
mikhmuh
ah a
moeh
la
uen
ham
khaw
a
taengah a
thui pah.

\VS{9}Hathakh
te
mael
tih
Mordekai
ol
te
Esther
taengah a
thui pah.


\par }{\PP \VS{10}Esther
loh
Hathakh
te a
voek
tih
Mordekai
ham
te
anih
taengah,

\VS{11}“Manghai kah
sal rhoek
boeih
neh
pilnam
khaw,
manghai kah
paeng long khaw,
huta
neh
tongpa
boeih
khaw,
a
olkhan
pakhat nen khaw a
khue
pawt ah
vongup
khui
la
manghai
taengla
aka
mop tah a
duek
ham coeng ni,
manghai
loh
a
taengah
sui
mancai a
doe
bueng
ni
dawk a
hing
khaw na
ming
uh.
Tedae
kamah
he
manghai
taengla
kun
ham akhaw
khohnin
sawmthum khuiah n'khue
moenih,” tila a
uen.

\VS{12}Esther kah
ol
te
Mordekai
taengla a
puen
pa
uh.


\par }{\PP \VS{13}Mordekai
loh
Esther
taengla ol a
mael
hamla, “Judah
boeih akhaw
manghai
im kah tah
loeih
ni
tila
na
hinglu
khuiah
lutlat
boeh.

\VS{14}Tahae
tue
ah
he
kholak ah na
ngam khaw na
ngam
mai
khaming.
Judah
ham
khangnah
he
hmuen
tloe
lamloh
ha
pai bitni.
Tedae
namah
neh
na
pa
imkhui loh na
milh uh
khaw
u long a
ming.
Tedae
hae
tue vaengkah
ham
manghai
la na
poeh?” a
ti nah.


\par }{\PP \VS{15}Te
dongah
Esther
loh
Mordekai
taengla ol a
mael tih,

\VS{16}“Cet laeh,
Shushan
ah
aka
phoe
Judah
pum
te
calui
lamtah
kai
hamla
yaeh uh laeh.
Khoyin
khothaih
hnin
thum khuiah caak
ca uh
boeh, tui khaw
o uh
boeh.
Kai
neh
ka
tanu rhoek khaw
te tlam te ka
yaeh uh eh.
Te
phoeiah
tah
olkhan
bangla a om
pawt
akhaw
manghai
taengla
ka
cet
vetih a
milh khaw ka
milh
mai bitni,” a
ti nah.


\par }{\PP \VS{17}Te
dongah
Mordekai
te
cet
tih
Esther
loh
a
taengah a
uen
bangla
boeih a
saii.




\par }\Chap{5}{\SH Esther Te Manghai Taengla Cet
\par }
{\PP \VerseOne{1}A
hnin
thum
dongah
tah
Esther
loh
manghai himbai a
bai
tih
manghai
im
hmai kah,
manghai
im
vongup
kah
a
ken
ah
pai.
Te
vaengah
manghai
tah
im
thohka
hmai,
manghai
im
kah
a
manghai
ngolkhoel
dongah
ngol.

\VS{2}Manghai
loh
vongup
ah
aka
pai
manghainu
Esther
te a
hmuh.
A
mikhmuh
ah
khaw
mikdaithen a
phueih
dongah
manghai
loh
a
kut
dongkah
sui
mancai
te
Esther
taengla a
doe.
Esther te a
nawn
vaengah
mancai
kah
a
hmuidong
te a
ben.


\par }{\PP \VS{3}Te
phoeiah
anih
te
manghai loh, “Esther
manghainu
nang
te
ba dae lae?
Na
kueknah
te
ram
rhakthuem
hil
pataeng
nang
taengah m'paek bitni,” a
ti nah.


\par }{\PP \VS{4}Te
vaengah
Esther loh, “Manghai
taengah a
then
mai
atah,
tihnin ah
anih
ham
ka
saii pah
buhkoknah
te
manghai
neh
Haman ham
paan rhoi dae,” a
ti nah.


\par }{\PP \VS{5}Te
dongah
Esther
ol
te
ngai
hamla saii ham
manghai
loh
Haman
taengah a
thui
paitok.
Te
phoeiah
manghai
neh
Haman
loh
Esther
kah
a
saii
buhkoknah
te a
paan.

\VS{6}Misurtui
neh
buhkoknah a om
vaengah
manghai
loh
Esther
te, “Nang ham te
mebang
huithuinah nim
nang
taengah m'paek eh?
Na
kueknah
te
ram
rhakthuem
hil
pataeng han
suem bitni,” a
ti nah.


\par }{\PP \VS{7}Te
vaengah
Esther loh, “Kai ham
huithuinah
neh
ka
kueknah tah,

\VS{8}Manghai
mik
ah
mikdaithen
ka
hmuh
atah,
kai
taengah
huithuinah
paek
ham
neh
ka
kueknah
te
roirhi
ham
khaw
manghai
ham
ni
a.
then mak
atah
manghai
neh
Haman
buhkoknah
te ham
paan saeh.
Te
te
amih rhoi
ham
ka
saii
vetih
thangvuen ah
manghai
ol
bangla
ka
ngai bitni,” a
ti nah.


\par }{\PP \VS{9}Te
khohnin
ah
Haman
tah
kohoe
neh
lungbuei
then la
vuenva.
Tedae
Haman
loh
Mordekai
te
manghai
vongka
ah a
hmuh
hatah
thoh pah
pawt
tih
a
taengah
tonga
pawh.
Te
dongah
Haman
loh
Mordekai
te
kosi a
hong
thil.

\VS{10}Tedae
Haman
te
thiim uh
tih
amah
im
la
pawk.
Te
phoeiah hlang a
tueih
tih
a
lungnah rhoek
neh
a
yuu
Zeresh te a
khue.

\VS{11}Haman
loh
amih
taengah
a
khuehtawn
thangpomnah
khaw,
amah
koca a
cungkuem
khaw,
manghai
loh
a
pomsang
boeih
te
khaw,
amah
te
mangpa rhoek
neh
manghai kah
sal
lakah a
ludoeng
te a
tae.

\VS{12}Te
phoeiah
Haman loh, “Esther
manghainu loh,
manghai
neh
buhkoknah a
saii
te a tloe
khue
pawh,
kai
bueng
ni
dawk n'khue.
Thangvuen
ham
khaw,
kai
he
amah
loh
manghai
neh n'khue pueng.

\VS{13}Tedae
te
boeih
he
kai
neh
a
tluk
moenih.
Hnin
takuem
ah
manghai
vongka
kah
aka
ngol
Judah
Mordekai
te vawk
ka
hmuh,” a
ti nah.


\par }{\PP \VS{14}Te
dongah
anih
te
a
yuu
Zeresh
neh
a
lungnah
boeih loh, “Thing
dong
sawmnga a
sang
saii
uh saeh
lamtah
mincang
ah
manghai
te
dawt.
Te
phoeiah
Mordekai
te
a
soah
kuiok sak uh saeh.
Te
vaengah
buhkoknah
te
manghai
neh
kohoe la
paan,” a
ti nah.

\par }{\PP Ol
te
Haman
mikhmuh
ah tah a
voelphoeng pah
tih
thing te a
saii.




\par }\Chap{6}{\SH Mordekai A Thangpom
\par }
{\PP \VerseOne{1}Te kah
khoyin
ah
tah
manghai te a
ih
hoelh.
Te
dongah
khokhuen
olka
poekkoepnah
cabu
te
loh
hamla a
thui pah.
Te
vaengah
manghai
mikhmuh
ah
aka
tae pah ham khaw
om
uh.

\VS{2}Te
vaengah
cingkhaa
aka
tawt,
manghai
imkhoem
rhoi
Bigthan
neh
Teresh
loh
manghai
Ahasuerus
kut
hlah
thil
ham a
mae rhoi vaengah
Mordekai a
puen pah
tila a
daek
te a
hmuh.

\VS{3}Te
dongah
manghai loh, “He
dongah
Mordekai
ham
umponnah
neh
lennah
metlam a
saii?” a
ti nah.

\par }{\PP Te
vaengah
amah taengah aka
thotat
manghai kah
tueihyoeih rhoek loh, “Anih
ham
hno pakhat khaw a
saii pah
moenih,”
a ti uh.


\par }{\PP \VS{4}Manghai loh, “Vongup
kah
te
unim?” a
ti
vaengah,
Haman
tah
thing
dongah
Mordekai
kuiok
sak
ham a
tawn
te
manghai
taengah
thui
hamla
manghai
im kah
vongup
khuila
lom
kun.


\par }{\PP \VS{5}Te
vaengah
manghai kah
tueihyoeih rhoek loh
a
taengah, “Haman
vongup
ah
pai
ke,” a
ti
uh.

\par }{\PP Te
dongah
manghai loh, “Ha
kun saeh,” a
ti nah.


\par }{\PP \VS{6}Haman a
kun
van
neh
a
taengah, “Manghai
loh
amah kah
umponah
dongah khueh a
ngaih
hlang
ham
te
manghai
loh balae a
saii pa eh?” a
ti nah.

\par }{\PP Te
vaengah
Haman
loh
a
lungbuei
ah, 'Manghai
loh
kai
lakah
aka
hoeikhang
te
umponah
saii pah
ham
unim a
ngaih?,” a
ti.

\VS{7}Te
dongah
Haman
loh
manghai
taengah, “Manghai
loh
amah kah
umponah
dongah khueh a
ngaih
hlang
te,

\VS{8}manghai
amah pum
dongkah a
bai
nawn
manghai
pueinak,
manghai
loh
a
soah
a ngol thil
marhang,
a
lu
dongah a
khuem
manghai
rhuisam
te
khuen saeh.

\VS{9}Te
phoeiah
pueinak
neh
marhang
te
angrhaeng
manghai kah
mangpa rhoek
lamkah
pakhat
kut
ah
pae saeh.
Te
vaengah
manghai
loh
amah kah
umponah
dongah khueh ham a
ngaih
hlang
te
bai
sak saeh.
Te
phoeiah
anih
te
khopuei
toltung
la
marhang
dongah
ngol sak saeh
lamtah
a
hmai
ah, 'Manghai
loh
amah kah
umponah
khuiah khueh a
ngaih
hlang
ham
tah
he tlam ni a
saii,’ tila
doek saeh,” a
ti nah.


\par }{\PP \VS{10}Te
phoeiah
manghai
loh
Haman
te, “Na
thui
bangla
pueinak
neh
marhang
te
tlek
lo
lamtah
manghai
vongka
ah
aka
ngol
Judah
Mordekai
ham
saii pah. Na
thui
boeih
te
ol pakhat khaw
rhul
sak
boeh,” a
ti nah.


\par }{\PP \VS{11}Te
dongah
Haman
loh
pueinak
neh
marhang
te a
loh
tih
Mordekai
te a
bai
sak.
Te
phoeiah
anih
khopuei
toltung
la a
ngol
sak
tih
a
hmai
ah, 'Manghai
loh
amah kah
umponah
khuiah khueh a
ngaih
hlang
ham
tah
he tlam ni a
saii,’ tila a
doek.


\par }{\PP \VS{12}Te
phoeiah
Mordekai
te
manghai
vongka
la
mael.
Tedae
Haman
tah
a
im
la mael
paitok tih rhahdoe
cangpoem ah a
lu te a
muei.

\VS{13}Haman
loh
a taengah aka
thoeng
boeih
te
a
yuu
Zeresh
taeng
neh
a
lungnah
boeih
taengah a
thui.
Te
vaengah
amah
te
a
hlangcueih rhoek
neh
a
yuu
Zeresh loh, “Mordekai
te
Judah
tiingan
lamkah
koinih,
a
mikhmuh
ah
cungku
sak
ham na
tong cakhaw
anih
te na
noeng
mahpawh,
a
mikhmuh
ah
rhep na
cungku rhoe na
cungku ni,” a
ti nah.


\par }{\PP \VS{14}Anih
te
a
thui uh
li
vaengah
manghai
imkhoem rhoek ha
pawk uh
tih
Haman
te
Esther
kah
a
saii
buhkoknah kung
la
tlek a
khuen
uh.




\par }\Chap{7}{\SH Haman A Ngawn
\par }
{\PP \VerseOne{1}Manghai
neh
Haman
te
manghainu
Esther
neh
ok
hamla
cet.

\VS{2}Buhkoknah a
hnin
bae
dongkah
misurtui a ok
bal
vaengah
tah
manghai
loh
Esther
te, “Manghainu
Esther
nang kah
huithuinah
te
menim?
Nang
ham
mpaek bitni.
Na
kueknah
te
ram
rhakthuem
hil
pataeng han
suem bitni,” a
ti nah.


\par }{\PP \VS{3}Esther
manghainu loh a
doo
tih, “Manghai
nang
mikhmuh
ah
mikdaithen
ni
ka
hmuh
atah,
manghai
ham a
then mak
atah
ka
huithuinah
bangla,
ka
kueknah
bangla,
kamah
neh
ka
pilnam kah
hinglu ham
kai
taengah bet n'rhen mai.

\VS{4}Kamah
khaw,
ka
pilnam
khaw,
mitmoeng
sak
ham
neh
ngawn
ham
khaw,
milh
sak
ham n'yoih
uh
coeng.
Salnu,
salpa
bangla n'yoih
uh.
Manghai kah
pocinah
ham
rhal neh a
tluk
pawt
dongah hil ka
phah,” a
ti nah.


\par }{\PP \VS{5}Manghai
Ahasuerus
te
cal
tih
Esther
manghainu
taengah, “Anih
te
unim?
Anih
te
melae?
Te bang te
saii
ham
a
lungbuei
aka
hah
te
unim?” a
ti nah.


\par }{\PP \VS{6}Te
vaengah
Esther loh, “Tekah
hlang
tah
rhal
neh
thunkha
boethae
Haman ni,” a
ti nah.

\par }{\PP Te
dongah
Haman
tah
manghai
neh
manghainu
mikhmuh ah
let
coeng.

\VS{7}Manghai
khaw
buhkoknah
misurtui kung
lamloh
a
kosi
neh
thoo tih
impuei
dum
la cet.
Tedae
Haman
tah
boethae
loh
manghai
taeng
lamkah
amah a
khah
te a
hmuh
dongah
a
hinglu
kongah
manghainu
Esther
te
hloep
ham
pai pueng.

\VS{8}Te
phoeiah
manghai
te
impuei
dum
lamloh
buhkoknah
im kah
misurtui kung
la
mael.
Te
vaengah
Haman
te
Esther kah
a
thingkong
soah
ana
bakop pah.
Te
dongah
manghai loh, “Im
khui kah
kamah
taeng nawn ah
manghainu
te na
khoh
ham
bal
a?” a
ti nah.

\par }{\PP Manghai
ka
lamloh
ol a
thoeng
neh
Haman
maelhmai khaw a
thing
uh
coeng.


\par }{\PP \VS{9}Te
vaengah
imkhoem rhoek khui
lamkah
pakhat
Harbona
loh
manghai
mikhmuh
ah, “Haman
loh
Mordekai
ham
thing a
saii
coeng
ke.
Te
te
Haman
im
ah
dong
sawmnga a
sang la
pai tih
manghai
ham
tah
hnothen la a
thui,” a
ti nah.

\par }{\PP Te
dongah
manghai loh, “Te
dongah
te
amah
kuiok sak,” a
ti nah.


\par }{\PP \VS{10}Mordekai
ham a
tawn pah
thing
dongah
Haman
te a
kuiok sak uh
van
daengah
ni
manghai kah
kosi khaw a
daeh pueng.




\par }\Chap{8}{\SH Esther Loh Judah Ham Bi A saii
\par }
{\PP \VerseOne{1}Amah
te
khohnin
ah
manghai
Ahasuerus
loh
Judah,
Judah
aka
daengdaeh
Haman
im
te
manghainu
Esther
taengla a
paek.
A
taengkah
te
Esther loh a
puen
coeng
dongah
Mordekai
khaw
manghai
mikhmuh
la
mop.

\VS{2}Manghai
loh
Haman
lamkah
aka
mael
a
kutcaeng
te a
dul
tih
Mordekai
taengla a
paek.
Esther
loh
Mordekai
te
Haman
im
ah a
khueh.


\par }{\PP \VS{3}Te
phoeiah
Esther loh a
rhaep
tih
manghai
mikhmuh
ah a
thui pah.
A
kho
kung
ah
yalh
tih
rhap.
Te
vaengah
a
taengah
Agagite
Haman kah
boethae
neh
Judah rhoek a
taeng
thil
a
kopoek
te
paa
sak
ham a
bih.

\VS{4}Te
vaengah
manghai
loh
Esther
taengla
sui
mancai a
doe.
Te
dongah
Esther
te
thoo
tih
manghai
mikhmuh
ah
pai.


\par }{\PP \VS{5}Te
phoeiah, “Manghai
ham
khaw
then
mai
tih
a
mikhmuh
ah
mikdaithen
ka
dang
mai
atah,
manghai
mikhmuh
ah
khaw
ol
te
khui
coeng.
Kai
khaw
a
mikhmuh
ah
then
coeng.
Agagite
Hammedatha
capa
Haman kah
kopoek
cabu
te
yueh
hamla
daek mai saeh.
Te
te
manghai
paeng
pum
ah
Judah rhoek
milh
sak
ham
ni
a.
daek.

\VS{6}Boethae
loh
ka
pilnam a
tlak thil
ham
te
metlam
ka
ueh
vetih
ka
sawt eh?
Ka
pacaboeina kah
mitmoengnah
ham
te
metlam
ka
ueh
vetih
ka
sawt eh?” a
ti nah.


\par }{\PP \VS{7}Te
vaengah
manghai
Ahasuerus
loh
manghainu
Esther
taeng
neh
Judah
Mordekai
taengah, “Haman
im
te
Esther
taengla
ka
paek
coeng.
Judah,
Judah
te
a
kut a
hlah thil
dongah
amah
khaw
thing
dongah
ka
kuiok sak coeng.

\VS{8}Nangmih
loh
Judah rhoek
ham
te
na
mik
ah
then na ti
bangla
manghai
ming
neh
daek pah
laeh.
Te
phoeiah
ca
te
manghai kah
kutcaeng
neh
hnah thil.
Manghai
ming
neh a
daek
tih
manghai
kutcaeng
neh a
hnah thil tah a
yueh
ham
voel
moenih,” a
ti nah.


\par }{\PP \VS{9}Te
dongah
te
khohnin
ah
manghai kah
cadaek rhoek
khue uh thae.
Te te a kum
kul kum
thum
nah,
hla
thum
dongkah
Sivan
hla ni.
Te
vaengah
Mordekai ol
uen
boeih
te
Judah rhoek
ham
neh
khoboei rhoek
ham
khaw,
India
lamloh
Kusah
hil
paeng
ya
pakul
parhih kah
paeng
rhalboei rhoek
neh
mangpa ham khaw,
paeng khat ah
amah
paeng kah
ca
neh,
pilnam khat taengah
amah
pilnam
ol
neh,
Judah
ham
khaw
amah
ca,
amah
ol
neh a
daek pah.


\par }{\PP \VS{10}Manghai
Ahasuerus
ming
neh a
daek
tih
manghai
kutcaeng a
hnah thil.
Te
phoeiah
cabu
te
marhangpa,
boei
leng
dongah
ngol tih
tatloe
kut
lamloh
marhang
dongah a
pat.


\par }{\PP \VS{11}Manghai
loh
Judah rhoek
te
khopuei,
khopuei
boeih
ah
tingtun
ham
neh
amamih
hinglu
te
pai puei
ham,
amih
aka
dum
paeng
neh
pilnam
tatthai
boeih
te
tah
mitmoeng
sak
ham,
ngawn
ham,
milh
sak
ham,
huta
camoe
neh
a
kutbuem
te
poelyoe pah
ham a
paek.

\VS{12}Te te
hla
hlai
nit,
Adar
hla hnin
hlai
thum
dongah
tah
manghai
Ahasuerus kah
paeng
pum
ah
hnin
at
neh saii saeh a ti.


\par }{\PP \VS{13}Catlaep
ca
te
paeng,
paeng
boeih
ah
olkhan la
paek
ham,
pilnam
cungkuem
taengah a
tai
sak.
Te
daengah
ni
Judah,
Judah rhoek khaw
te
khohnin
ah
a
thunkha rhoek
soah
phuloh
ham
khohrhang neh a
coekcoe la a
om eh.

\VS{14}Boei
marhang
dongah
aka
ngol
tatloe rhoek loh
tlek a
thak
uh.
Te
phoeiah
manghai
ol
neh
Shushan rhalmah
im
ah
olkhan a
paek te a khuen
paitok.

\VS{15}Mordekai
khaw
manghai
mikhmuh
lamloh
manghai
pueinak, a
thim, a
bok,
boeilen
sui
rhuisam,
baibok
hni
neh,
daidi
neh
cet.
Te
daengah
ni
Shushan
khopuei
khaw
hlampan
tih
a
kohoe.

\VS{16}Judah
ham
khaw
khosae
neh
kohoenah,
omngaihnah
neh
umponah la a
om pah.

\VS{17}Paeng
neh
paeng
tom
ah
khaw,
khopuei
neh
khopuei
tom
ah
khaw,
manghai
ol
neh
a
olkhan loh a
pha
nah
hmuen ah
kohoenah
neh
omngaihnah
om.
Judah
lakli
ah
khaw
buhkoknah
neh
khohnin
then a bul uh.
Khohmuen
pilnam
lamkah
te
a
taengah
Judah
birhihnah loh a
khuk
dongah Judah khuila
muep
kun
uh.




\par }\Chap{9}{\SH Judah Rhoek Kah Omthennah
\par }
{\PP \VerseOne{1}Amah
hla
hlai
nit,
Adar
hla,
hnin
hlai
thum a
pha
coeng.
Te
khohnin
ah
manghai
ol
neh
a
olkhan
te
saii
ham
om.
Judah kah
thunkha rhoek loh
amih
soah
taemrhai
ham a
lamso
uh.
Tedae
te a
palet la om tih
a
hmuhuet
Judah rhoek loh
amih
soah lat a
taemrhai
uh.

\VS{2}Judah rhoek khaw
amih
boethae
aka
tlap
thil rhoek te
kut
hlah
ham
manghai
Ahasuerus
paeng
tom
kah
amamih
khopuei
ah
tingtun
uh.
Pilnam
boeih
soah
a
birhihnah loh a
tlak
dongah
amih
mikhmuh
ah
hlang a
pai thai
moenih.


\par }{\PP \VS{3}Paeng kah
mangpa
boeih
neh
khoboei rhoek
khaw,
rhalboei rhoek
khaw,
manghai
bitat
aka
saii rhoek khaw,
Judah rhoek ni a
duel
uh.
Amih
te
Mordekai taengkah
birhihnah loh a
tlak thil.

\VS{4}Mordekai
te
manghai
im
ah
len
tih
a
thang
khaw
paeng
tom
ah
cet.
Mordekai
he
hlang la
pongpa
coeng
tih
pantai
coeng.


\par }{\PP \VS{5}Judah
loh
a
thunkha
boeih
te
cunghang
hmasoe
neh,
ngawnnah
neh,
pocinah
neh a
ngawn
uh.
Amih
aka
lunguet rhoek
te
a
kolonah
bangla a
saii
uh.

\VS{6}Shushan rhalmah
im
ah
Judah rhoek loh a
ngawn
tih
hlang
ya
nga
milh.

\VS{7}Te
phoeiah
Parshandatha,
Dalphon
neh
Aspatha ah.

\VS{8}Poratha,
Adalia
neh
Aridatha ah.

\VS{9}Parmashta,
Arisai,
Aridai
neh
Vaizatha ah.

\VS{10}Judah
aka
daengdaeh
Hammedatha
capa
Haman
koca
parha te a
ngawn
uh.
Tedae
kutbuem
dongah
tah
a
kut
te
hlah uh
pawh.


\par }{\PP \VS{11}Te
khohnin
ah
Shushan rhalmah
im
kah a
ngawn
hlangmi rhoek te
manghai
mikhmuh
la
pawk.

\VS{12}Manghai
loh
Esther
manghainu
taengah, “Shushan rhalmah
im
ah
Judah rhoek loh a
ngawn uh
tih
hlang
ya
nga
neh
Haman
koca
parha
te
milh
coeng.
Manghai
paeng
kah
a
coih ah
metlam a
saii uh co?
Nang kah
mebang
huithuinah
mai
akhaw
nang
taengah m'paek bitni.
Na
kueknah
te
metla
om
bal
cakhaw han
saii bitni,” a
ti nah.


\par }{\PP \VS{13}Te
dongah
Esther loh, “Manghai
ham khaw a
then mak
atah,
tihnin kah
olkhan
bangla
thangvuen ah
Shushan kah
Judah rhoek
taengla
pae
saeh
lamtah
saii saeh.
Te
vaengah
Haman
ca rhoek
parha
te
thing
dongah
kuiok sak saeh,” a
ti nah.


\par }{\PP \VS{14}Te
dongah
manghai
loh
te tlam te
saii
ham om,” a
ti nah.

\par }{\PP Te
phoeiah
Shushan
ah
olkhan a
paek
tih
Haman
ca rhoek
parha
te a
kuiok sak uh.

\VS{15}Judah,
Judah rhoek van khaw
Adar
hla kah
hnin
hlai
li
vaengah
tah
Shushan
ah
koep
tingtun
uh.
Te
vaengah
Shushan
ah
hlang
ya
thum a
ngawn uh
dae
kutbuem
dongah
tah
a
kut
te
hlah uh
pawh.

\VS{16}Manghai
paeng
khuikah
Judah
aka
coih rhoek
khaw
amamih
hinglu
te
pai puei ham,
a
thunkha taeng
lamloh
duem hamla
tingtun
uh.
Te
vaengah
a
lunguet rhoek a
ngawn
te
thawng
sawmrhih
neh thawng
nga lo.
Tedae
kutbuem
dongah
tah
a
kut
te
hlah uh
pawh.


\par }{\PP \VS{17}Adar
hla
kah
hnin
hlai
thum
phoeikah a
hlai
li
dongah
tah
amah
duem
uh.
Te
te
buhkoknah
neh
kohoenah
hnin la a
khueh
uh.

\VS{18}Judah khuiah
khaw
Shushan
kah
Judah rhoek tah
a
hlai
thum
ah,
a
hlai
li
ah
tingtun uh
tih
a
hlai
nga
dongah
duem
uh.
Te
te
buhkoknah
neh
kohoenah
hnin la a
khueh
uh.

\VS{19}Te
dongah
vongah
khopuei
ah vangca
hlang la kho aka
sa
Judah
rhoek
long
tah
Adar
hla
kah
hnin
hlai
li
te
kohoenah
neh
buhkoknah la,
khohnin
then la a
saii
uh.
Te
vaengah
hlang
loh
a
hui
taengah
maehvae
taelnah
om.


\par }{\PP \VS{20}Te
ol
te
Mordekai loh a
daek
tih
manghai
Ahasuerus
paeng
pum
kah
Judah hlang a
yoei a
hla
boeih
taengah
ca a
pat.

\VS{21}Kum
takuem
kum
khat
dongkah
Adar
hla
hnin
hlai
li
neh
a
hlai
nga
hnin vaengah te te
saii ham
om
tila
amih
soah a
cak
sak.


\par }{\PP \VS{22}Te
khohnin
van
vaengah
amih
Judah rhoek
ham
khaw
a
thunkha rhoek taeng
lamloh
duem
uh. Tekah
hla
vaengah
tah
amih
ham
kothaenah
te
kohoenah
la,
nguekcoinah
lamloh
khohnin
then
la a
poeh pah.
Te
te
buhkoknah
neh
kohoenah
khohnin a
khueh
tih
a
hui
taengah
maehvae
taelnah
rhip
om
tih,
khodaeng rhoek
te
kutdoe a paek uh.

\VS{23}Saii
hamla a
phueng uh
tih
Mordekai
loh
amih
ham a
daek pah
te
tah
Judah rhoek long
khaw a
doe
uh.

\VS{24}Judah
pum
aka
daengdaeh
Agagite
Hammedatha
capa
Haman
loh
amih
Judah rhoek
te
milh
sak
ham a
moeh.
Amih
khawkkhek
ham
neh
milh
sak
ham
Pur
hmulung
te a
naan
bal.


\par }{\PP \VS{25}Tedae
manghai
mikhmuh
ah
a
phoe
vaengah
tah
anih kah
kopoek
thae
neh
Judah rhoek a
moeh
thil
te
amah
lu
ah tla
tih
amah
neh
a
ca rhoek
te
thing
dongah
kuiok sak ham khaw
ca
neh
mael
ham
a
thui.

\VS{26}Te
dongah
te
khohnin
te
Pur
ming
lamloh
Purim la a
khue
uh.
Teka
ca
dongah
ol
boeih a om
dongah
he dong
lamloh
mebang a
hmuh uh
tih
amih
taengah
mebang a
thoeng khaw a sawt uh.

\VS{27}Judah rhoek loh a
doe, a
doe
uh
tih
amamih
so
neh
a
tiingan
soah
khaw,
amih
taengah
aka
naep
boeih
soah khaw a
thoh puei uh.
Te
dongahA
kum,
kum
takuem
ah,
a
ca
neh
a
tuetang
bangla
hnin
hnih khuiah
saii tih
om thil
ham
te
dal uh
pawh.

\VS{28}Te
khohnin
te
poek uh
tih
thawnpuei
neh
cadilcahma loh a
cako, a
cako ah,
paeng,
paeng ah,
kho,
kho
boeih
ah a
saii
uh.
Purim
hnin
he
Judah
khui
lamloh
dalh tlaih
mahpawh.
Te
te
poekkoepnah
khaw
a
tiingan
lamloh
muei tlaih
mahpawh.


\par }{\PP \VS{29}Abihail
canu
Esther
manghainu
neh
Judah
Mordekai
loh
Purim
ca
he
pabae la
cak
sak
ham
saithainah
boeih
neh a
daek.

\VS{30}Ngaimongnah
oltak
ol
te
manghai
Ahasuerus kah
paeng
ya
pakul
parhih
kah
Judah
boeih
taengah
ca a
pat.

\VS{31}Purim
hnin
he
amah
tuetang
vaengah
Judah
Mordekai
neh
Esther
manghainu
loh
amih
ham a
thoh pah
vanbangla a
thoh puei uh.
Te
vaengah
amamih
hinglu
ham
neh
a
tiingan
ham
khaw
yaehnah
neh
a
pang
ol neh a
saii
uh.

\VS{32}Esther kah
olpaek
he
Purim
ol la a
cak
sak
tih
cabu
khuiah
khaw
a
daek.




\par }\Chap{10}{\SH Mordekai mah Lennah
\par }
{\PP \VerseOne{1}Te te
manghai
Ahasuerus
loh
khohmuen
neh
tuipuei
sanglak
ah
Ahasuerus kah
saldong te a
paek.

\VS{2}Mordekai kah
a
saithainah
bitat
boeih
neh
a thayung
thamal
khaw, a
lennah
ciim
neh
manghai loh a
pantai
sak
te
khaw
Madai
neh
Persia
manghai rhoek
kah
khokhuen
olka
cabu
dongah
a
daek
moenih
a?

\VS{3}Judah
Mordekai
he
manghai
Ahasuerus
kah
hnukthoi
la
om
tih
Judah
lakli
ah
khaw
len.
A
manuca
boeih
loh a
moeithen tih
a
pilnam
ham
hnothen a
toem pah.
A
tiingan
boeih
kah
rhoepnah te a
thui.


\par }