\NormalFont\ShortTitle{3 Makkabi}

{\MT Makkabi Cabu

\par }{\MTB Pathum nah

\par }{\IS Olrhoeknah

\par }{\IM {\BK{Makkabi III}} cabu he khokhuen cil la om tih kohlop koi khaw muep om. He cabu he Egypt kah aka om Jews hlang loh B.C yacut pakhat tluk vaengah a tael. A hmuethma he sawt vaengah
{\BK{Maccabees 1, 2}}; dongkah bangla om pawh. Te tah Makkabi rhal thoh hlan kum sawmnga tluk ah ni Judea a om coeng. Tahae kah dongah tah a kum ngai he Egypt ram ah aka thoeng te ni a tael. Te vaengah manghai Ptolemy IV Philopator (221 to 203
{\SC{b.c.}}) loh a uk.
{\BK{3 Makkabi}} dongah tah kholong manghai kut lamkah Pathen hlang rhoek Pathen loh a tlannah kawng he a tael. He kah cabu he
{\BK{Makkabi 1, 2
}} phoeikah a kawng ni a tael. Lamhma kah Greek cayol dongah tah Makkabi cabu ana ti moenih.

\par }{\IP Syrian caem te caemtloek ah a tlaknah hnuk ah tah manghai Ptolemy te Jerusalem la cet. Anih te bawkim a cim kah a cim koek hmuen ah kun la cai. Te dae pilnam loh anih te kun sak pawt ham khoep amah. Ngangah cai dae a hnuk atah yah a poh tih mael.

\par }{\IP Hmuh mueh Pathen kah thaomnah dongah thangthuinah he olpuei la a om kawng ni n'cang puei.

\par }{\IOT Oltlueng

\par }{\IO Jerusalem kah puencaknah (1.1—2.24)

\par }{\IO Egypt kah Judah rhoek puencaknah (2.25—6.21)

\par }{\IO A ram la maelnah (6.22—7.23)



\par }\ChapOne{1}{\SH Dositheus loh Philopator A Daem Sak
\par }
{\PP \VerseOne{1}Manghai Philopator loh Egypt a uk vaengah,\FTNT{*}{{\FR 1.1 }{\FQ{Philopator :
}}{\FT{anih he Ptolemy IV la om (221-203
{\SC{b.c.}}).}}} Syria manghai Antiochus loh a muk tih a khohmuen te muep a loh pah. Egypt hlang a ngen tah yong uh tih a kawnglam te Philopator taengah a thui pa uh. Te dongah a caem te boeih a khue tih, rhalkap khaw, marhang caemg khaw a hueh. A ngannu Arsinoe te a khuen tih Egypt caem teh led the Egyptian troops Raphia pinpang la a caeh puei. Teah te Antiochus neh a rhalkap rhoek te rhaeh uh.


\par }{\PP \VS{2}Takah hlaem ah tah a ming ah, Theodotus loh Philopator te ngawn tih Egypt neh Syria laklo kah caemtloek te paa sak a ngaih. Hnuk kuem lamloh a khueh Egypt kah lungpokhaica a then koek te muep a khuen tih Philopator kah dap te a huep la a paan.


\par }{\PP \VS{3}Tedae teah te Judah hlang a ming ah, Dositheus om.
\FTNT{†}{{\FR 1.3 }{\FQ{Dositheus:
}}{\FT{Greek “Dositheus tah Drimylus capa ni.”}}} Anih long he ana patuel rhoek kah thotuengnah te a hnawt tih Egypt rhoek taengah lat pai. Theodotus loh metla saii ham a cai te khaw Dositheus loh a ming. Te dongah Philopator te a dap lamloh a tloe la vik a caeh ham a soepsoei pah tih tekah hlaemah tah anih yueng la hlang mailai te a dap khuiah tloep a ih sak. Te dongah Theodotus loh ommongsitoe a ngawn.


\par }{\SH Egyptians loh Syria a na
\par }
{\PP \VS{4}Egypt neh Syria laklo kah caemtloeknah te a koe hlan ah anih kah caem tah yawk pawn ni tila Philopator loh a ming. Te daongah a ngannu Arsinoe tah miphi neh sampham la Epypt caem taengla cet. Amih te a yuu a ca ham thinom la caemtloek ham a hloep. Syria te a ta mak atah rhalkap pakhat ah sui coi hnih boeih paek ham ol a khueh.

\VS{5}Arsinoe kah mangtaengnah bangla a saii. Eypt loh Syria te a tlak sak tih amih te thongtla la muep a tuuk uh.


\par }{\PP \VS{6}Tekah a tanah hnuk ah tah, Philopator loh a taengvai kah khopuei te a hip tih pilnam neh hum uh.

\VS{7}Bawknah hmuen kah hamla kutdoe khaw a paek. Anih kah a hip rhangneh pilnam long khaw hil uepnah a dang tih, anih mawtkung pakhat la a hinyah uh.


\par }{\SH Philopator Jerusalem La Cet
\par }
{\PP \VS{8}Judah rhoek bawknah benkah mawt kung a ngen te a tueih tih manghai Philopator te a doe uh. Te vaengah anih kah a saii hno te uem pa uh. Amih long te kutdoe rhep a khuen pa uh dae amih khopuei la a caeh te Philopator ni a lu a kil sak uh.


\par }{\PP \VS{9}A hnuk bet lamtah Philopator te Jerusalem la koep pawt tih Bawkim la cet. Te vaengah aka thuem pawh hmueih te a nawn tih Khohni Pathen te a uem. Bawim kah a dung a ka neh a thennah loh Philopator te a limlum sak.

\VS{10}Tedongah Bawkim khui la kun ham te bahoeng a ngaih.


\par }{\PP \VS{11}Philopator neh aka cet Judah hoel loh, “Manghai nah, Bawkim kah hmuencim koek ah he kaimih kah khosoih rhoek he cet a mailai moenih. Khosoih Boei pataeng kum khat ah vai bueng ni a khui la a caeh sak,” a ti nah.

\par }{\PP Amih te tangnah hamla Philopator loh a aal.

\VS{12}Te vaengah hlangvang loh Moses kah olkhueng cabu te a ong pah. Bawkim kah hmuencim koek ah khosoih boei bueng caeh ham Pathen loh a paek rhoek te a kaang la a tae pah.\FTNT{‡}{{\FR 1.12 }{\FT{Lev 16.1-2}}}

\par }{\PP Manghai loh, “Hlang tloe rhoek a kun sak pawt oe a khaw, balae ti kai caeh thai pawt mai eh?

\VS{13}Bawk im khui ah kut pawt ham khaw uloh kai he han hloh noek moenih,” a ti.


\par }{\PP \VS{14}Poeknah aka om pawh hlang loh a anglat neh, “Na poek tholh coeng te, a tloe ah boeih na caeh bangla bawkim khuiah khaw na cet thai tah,” a ti nah.


\par }{\PP \VS{15}Philopator loh, “He ram hamla a soeprhaep boeih ka sai coeng a khui ah kun neh kun pawt ham khaw na ti uh tang a,” a ti nah.


\par }{\SH Pilnam loh Philopator A Sim
\par }
{\PP \VS{16}Khosoih rhoek tah khosoih himbai neh bakop uh tih Khohin Pathen taengah amih bom ham te Philopator kah a saii ham koi te paa sak ham a bih uh. Te vaengah amih te ngoingoi rhap uh.

\VS{17}Jerusalem kah boeih khaw let uh tih aka om noek pawt te om tila a ming uh dongah bawkim la boeih cet uh.

\VS{18}Hlang timpalak ah aka phoe noek pawt huta camoe long khaw a lu dongah laivai a phul uh tih kothaenah a tueng sak uh. Te phoeiah amanu neh rhen yong uh. Amih kah rhung rhah ol te Jerusalem ah khuk bae.

\VS{19}Vasa ham aka cai hu ta rhoek khaw a imkhan te a caehtak tih longpuei ah taai uh. Amih te a ngen nakyal la om uh.

\VS{20}Manu neh huta cacun rhoek long khaw camoe khoem ham a hnilh uh tih bawkim la yong paitok uh. Camoe te im neh longpuei ah sut a hlah uh.

\VS{21}Hlang boeih te bawkim la yong uh tih bawkim khuila Philopator a kun pawt ham Pathen taengah a bih uh.


\par }{\PP \VS{22}Te vaengah pilnam thinom rhoi-at loh Philopator te paa sak ham amah ah caai uh.

\VS{23}Khopuei kah rhalkap rhoek te khaw pumcum muk tih hlamat khaw Moses Olkhueng ham te rhalthen la duek ham khaw a thui pa uh. Pilnam rhoek tah bawkim khuiah khoponah la muep om uh coeng. A tloihsoi ah tah patong rhoek neh mawt kung rhoek loh amih te khat neh khat ham thangthui uh ti la a hloep.


\par }{\PP \VS{24}Thintang kotang la thangthui uh.

\VS{25}Te vaengah bawknah ben mawt kung rhoek long tah Philopator kah a mangtaengnah mangkhak te paa sak ham a voek uh.

\VS{26}Te dae amih te phu uh pawh. Anih te mangkhak la om tih a thui uh boeih te khaw a hnawt dongah Bawkim khui la kun ham a tong.

\VS{27}A saii van neh a tangkah pilnam long khaw, a tangkah sal rhoek khaw thangthui uh. Te vaengah amih te puenthae lamloh hoeptlang ham neh rhaithae manghai Philopator te dantat ham Pathen taengah a bih uh.

\VS{28}A kaang la a thangthui uh dongah bang khaw n'ya thai pawh.

\VS{29}Te vaengah Jerusalem pangbueng neh lunglai amah khaw amih neh aka thangthui koemboei la koih. Philopator te bawkim khuila kun tih a koihvaih mueh la Pathen a bawk lakah atah amamih a duek ham ni ko a tam uh.




\par }\Chap{2}{\SH Khosoih Boei Simon kah Thangthuinah
\par }
{\PP \VerseOne{1}Khosoih Boei Simon te bawkim benla mang tih a kho sungkueng thuk. Te phoeiah vaan la a ban a phuel rhep thangthui:


\par }{\PI \VS{2}Kaimih kah Pathen thaom koek aw, nang bueng ni vaan kah a cim manghai neh suentae boeih ukkung la na om. Hlang muen neh mangkhak kawng dongah kho ka pam tuh tih ka patang uh coeng. Te dongah ka thangthunah he hnatun lah.


\par }{\PI \VS{3}Hno cungkuem na saii tih te rhoek soah a tiktam la na uk. Tedae amah kah thadueng dongah aka hangdang hlang tah dan na tat.


\par }{\PI \VS{4}Hnukbuet vaengah khaw, boethae aka saii boeih te na phae tih hlanglen hlang rhalh khaw tuiphu neh na khoe.

\VS{5}Sodom khopuei kah pilnam aka hoemdam rhoek te ngawn ham kat hmai na tueih pah. Amih kah boethae longpuei aka vai hlang thae duet rhoek ham sawt koila na khueh pah.


\par }{\PI \VS{6}Na pilnam cim Israel sal la aka khueh Egypt manghai na toel vaengkah na thaomnah mah khuet tangkik coeng. Thinthah manghai boeih tah rhih om khosing nen ni na toel.

\VS{7}Na pilnam te caem neh leng neh a hlaak dae amih te Carhaek Tuili dung ah ni na buek sak. Tedae namah aka uepnah na na hlawt. Diklai pum he namah kah tumbaemnah khuiah ni a om pai.

\VS{8}Namah kah kopoekrhai tanah ne a hmuh daengah Israel ca loh thaomnah aka khuet Pathen nang te n'koeh uh.


\par }{\PI \VS{9}Ka manghai aw, diklai pum he na saii tih te nueh ham khaw len aih. A cungkuem he na khueh ngawn dae Jerusalem he namah long ni na tuek. Te dongah ah ni nang kan bawknah uh bawkim he yoethen na paek. Heah he na thangpomnah kho aa neh na loh tih he bawkim khaw a yoeyah la namah bawknah neh koehnah hmuen la dawk na khueh.

\VS{10}Israel na lungnah he ba hoeng tlo. Te dongah ahnih tholhnah neh ka ngaihmang vaengkah ham ol na khueh. Thangthui ham ka lo vaengah he na hnatun bitni.

\VS{11}Na olkhueh khoembael hamkhaw uepomnah na khueh yoeyah.


\par }{\PI \VS{12}Hnuk buet kah a tue te yet khuiah a pa rhoek te aka muen rhal loh patang vaengah khaw na hlawt coeng.

\VS{13}Te dongah kaimih kah a cim manghai aw, kaimih kah patangnah he solah. Na taengah ka tholh uh coeng. Ka rhal loh n'tumbaem coeng tih ka tat uh tloel.

\VS{14}He hlang thae loh kaimih kah kothae ngaithae a omtoem. Namah bueng hinyahnah hamla ka sak uh bawkim khuila kun coeng.

\VS{15}Na im tah vaan a sangkoek ah om tih tela aka cet thai khat khaw a om pawt te ka ming uh.

\VS{16}Lungma na ti dongah Israel pilnam he namah ham na coelh. Te dongah na thangpomnah om saeh tila hmuen cim he khaw a khueh.


\par }{\PI \VS{17}Manghai Philopator neh a hlang rhoek loh boethae halang a saii dongah kaimih he dantatnah han khueh boel mai.

\VS{18}Amih kah thadueng loh bawkim a phae coeng. Te koinih luki rhoek kah bawknah hmuen la om vetih a hohi la poeh pawh ni.


\par }{\PI \VS{19}Na taengah ka tholh uh he khodawk ngai lamtah kaimih soah sitlohnah tueng sak laeh.

\VS{20}Te daengah ni ngaihmang neh ngaidaeng rhoek loh namanh koeh ham laa a sak thai he. Ngaimongnah om sak ham kaimih m'bom lah.


\par }{\SH Philopator Sokah Dantatnah
\par }
{\PP \VS{21-22}A cim Pathen, hno cungkuem aka suen tih a soah aka dawn loh Simon loh a yaak. Te dongah khohli loh caphoei yoeikoek la a yawn bangla Philopator te talh a boh. Philopator tah pahoi yuui tih cal thai voel pawh. A mangkhak neh a hoemdam te ni Pathen loh dan a tat coeng.


\par }{\PP \VS{23}Philopator kah boei rhoek neh taengom rhoek tah thuen uh. A mae hma uh tih aka duek la a ngai uh. Te dongah anih te hlangping lakli lamloh a mawt uh.


\par }{\PP \VS{24}Philopator te koep sae dae Judah rhoek taengah a yut moenih. Anih te vawpvawp a toel dae ta. Jerusalem lamloh a nong vaengah tah amih soah kosi a sah.


\par }{\SH Philopator loh Judah a phaep
\par }
{\PP \VS{25}Manghai Philopator went Alexandria kah im la bal. Teah te Judah rhoek boeih te a phaep. Amah neh aka o a pueipo rhoek loh a thaphoh. Amih long te a thuem saii ham a ming uh moenih.

\VS{26}Philopator loh tae lek tae na pawt hil anah la sarhingkoi te a saii dae dam a ti pah moenih. Khopuei vangca kah khosa Judah rhoek taengah rhih om puen yilh a caak sak. Judah rhoek patang sak ham te Philopator te a paya rhoek loh muep a bom uh.

\VS{27}Te dongah amih te rhep a hnah uh.

\par }{\PP Judah rhoek kah bawknah hmuen vongup ah imsang dongah kam a ling ca a tarhit.


\par }{\PI \VS{28}Jews rhoek loh Greek pathen Dionysus taengah hmueih nawn kuekluek saeh. Te daengah nih he bawknah hmuen ah ka kun sak eh. Judah rhoek kah amih te cabu dongah boeih tael saeh lamtah mangmu thoo saeh. Te phoeiah amih te sal la om uh saeh. Hekah saii hem aka aal tah hnaemtaek saeh lamtah duek sak saeh.


\par }{\PI \VS{29}Dionysus pathen kah muei la aka om dingpae hnah te Judah rhoek a vin dongah a mang daek pa uh. Amih kah hamsum a yol aka om te boeih pit la om saeh.


\par }{\PP \VS{30}Pilnam loh a thae la a paek te Philopator loh ngaih pawh. Te dongah a dang kah ol te a rhaep tih kutnoek a khueh thil.

\par }{\PI Judah hlang khat khat long nih a ngaih tih Dionysus pathen te a bawk atah Alexandria kah khosaknah hamsum te rhep paek la om ni.


\par }{\SH Judah rhoek kah hlatnah
\par }
{\PP \VS{31}Alexandria kah Judah hlangvang long tah amah bawknah dongah uepomnah phu te paek ngaih uh pawh. Te dongah Philopator taengah kung hamla a bih uh. Teni amih ham a then ngai hno la a ngaiuep uh.


\par }{\PP \VS{32}Tedae Judah hlang a yet ngai long tah amah bawknah te hnoo uh pawh. Ngawnnah te rhael a ngaih uh dongah cabu aka hutnah boei te kutdoe a paek uh.

\VS{33}Uepomnah neh aka cak Judah rhoek van long tah amih te khatkhat loh n'khang ni tila a tangnah uh. Philopator taengla aka kun boekoek Judah rhoek te a thina uh. Rhal bangla a poek uh amih neh khaw benbo uh pawh.




\par }\Chap{3}{\SH Judah rhoek hnaemtaeknah
\par }
{\PP \VerseOne{1}Judah rhoek loh dantatnah rhael ham a saii ti boethae manghai Philopator loh a ming van neh, Alexandria kah Judah rhoek so a thintoeknah bahoeng sai. Khotaeng khovai kah taengah khaw sai coeng. Te dongah amih te boeih duek sak hamla ol tlek a paek.


\par }{\PP \VS{2}He tlam a caai vaengah pilnam a ngen long tah Judah rhoek a hmuhhuet tih amih kah puencak te hmuh a ngaih uh. Judah rhoek mangkhak mai la manghai olkhueng vai pawt a saii a ti uh.

\VS{3}Tedae Judah rhoek manghai taengah uepom la om hlang he ngaihmangnah a paek moenih.

\VS{4}A Pathen te a bawk uh tih a olkhueng te a vai uh. Amamih kah caakok dongah khaw ngaithuennah neh om uh. Pilnam a ngen long tah Judah rhoek a hong ni, boethae aka saii ni a ti uh.


\par }{\PP \VS{5}Pilnam a kum ngai long tah Judah rhoek te hinyah uh tih amih te ommongsitoe hlang ni a ti uh.

\VS{6}Te lalah khaw Judah rhoek loh Egypt ah hno then aka saii te kholong rhoek long tah a hnalval uh tih, Judah rhoek kah puencak bueng te a poek uh.

\VS{7}Kholong rhoek loh Judah rhoek te a uet uh tih Judah rhoek kah bawknah neh caak ok kawng te nueihbu la a saii uh. Judah rhoek loh manghai a tloelh tih mawtkung ol ngai pawh tila ol a haeh uh.


\par }{\PP \VS{8}Judah hlang rhoek a hnaemtaek uh te hnin at ah tah, Alexandria kah Gentile rhoek loh a hmuh tih a thintoek uh. He Gentile rhoek khaw ukkung aka muen loh a uk van dongah let uh. Amih long khaw tithainah khueh uh van pawh. Judah rhoek te a hloep uh tih hnothen ha thoeng bitni a ti na uh.

\VS{9}Judah rhoek soah a thae saii ham a tueng moenih tila amih loh a ming uh.

\VS{10}Te dongah kuirhang rhoek neh Judah rhoek kah a paya a ngen longtah Judah rhoek te a coeng thai khuiah bom hamla cai uh.


\par }{\SH Philopator kah Hnaemtaeknah Olpaek
\par }
{\PP \VS{11}Manghai Philopator tah a bisai a coeng dongah koevoei uh. Anih aka paa sak ham thadueng aka u khaw om pawh, Khohni Pathen long pataeng paaa sak mah pawh tila a poek.

\par }{\PP Philopator loh a dangkah bangla ca a tael:


\par }{\PI \VS{12}Manghai Ptolemy Philopator loh
\FTNT{*}{{\FR 3.12 }{\FQ{King Ptolemy Philopator:
}}{\FT{1.1. sawt thil}}} ka rhalboei rhoek neh ka khorhi khui kah rhalkap rhoek boeih kut kan tuk uh. Na sa boeih ding uh tila ka ngaiuep.


\par }{\PI \VS{13}Mamih ram he tah a thaomnah neh cakrhuet la om.

\VS{14}Te dongah Asia la vathoh khaw bahoeng thaihtak. Mamih kah pathen he mamih taengah om taktak.

\VS{15}Te dongah Syria puei khorhi kah khosa pilnam boeih taengah rhennah khueh tih amih te rhal bangla pawt tih paya bangla voemtoei ham ni ol n'tloek uh.

\VS{16}Amih kah bawknah hmuen hinyahnah ham tangka hamsum khaw m'paek. Jerusalem kah bawknah hmuen ham khaw amah te tlam ni m'mangtaeng uh. Teah te Judah hlang ang rhoek loh a bawk uh.

\VS{17}Teah te bahoeng ka uem a ti uh. Tedae bawkim cim khui la kun tih a phu aka tlo kutdoe neh thangpom ham ka bih dae kun sak ham a aal uh.

\VS{18}Amih he bahoeng mankhak uh tih amah noek lam ni a om uh. Amih he dantat dingrhae ham thuem coeng dae amih soah rhennah n'khueh tih a tloh n'yaak sak uh moenih.

\VS{19}Judah rhoek koekkoek pawn ni kholong kah ukkung rhoek a then neh a thuem aka tangnah pawt rhoek he. Tedongah mamih khaw n'sawtsit uh tih n'thiinah uh.


\par }{\PI \VS{20}Mamih kah tanah hnukah Egypt la ka mael vaengah khaw Judah rhoek te a then lamni nsawt uh. Tedae amamih kah hlang ang khoboe khaw hlapham ham ni ko ka tam uh.

\VS{21}Judah rhoek rhennah ham te hlang tom taengah ka thui uh. Amih neh paipi ok bueng kolla uknah dongah khaw amih te thum uh van. Alexandria kah khosa tak la ka om sak uh bueng kolla kaimih bawknah khotue ah khaw ka khue uh.

\VS{22}Tedae a mangkhak uh mai la kaimih loh moeihoeih la ka doedan khaw a thana uh. Ama rhoe pawn ni a thae bueng ni a huet uh. Te ongah Alexandria hlang coeng ham khaw ngaih uh pawh.

\VS{23}Mah hlang la coengnah aka dang rhoek rhap a khaih uh. Te dongah amih sokah khokhan khueh he khaw tho a ngaih coeng. He boeih sawt vaengah amih he a lungmong uh aih.


\par }{\PI \VS{24}Judah rhoek loh a hnukhmai la mamih n'nen muep he paan ah ni ka thui coeng. Hnin at ah ngawn tah mamih n'tloelh pawn ni, mangtaengnah khueh uh pawn sih.

\VS{25}He kah capat na tae uh nen tah Judah boeih te tongpa khaw, huta neh camoe khaw na khorhi khuikah khosa rhoek te han thak uh. Amih te lungma ti uh boeh. Thirhui neh boeih khit uh vik yong uh ve. Amih te a phu aka om mueh rhalcak neh laihmu bangla duek sak uh ham om.

\VS{26}Judah rhoek te a duek bangtlang boeih daengah ni mamih kah ram khaw a mong pueng eh.


\par }{\PI \VS{27}Patong khaw, camoe khaw Judah hlang aka thuh van te tah a imkhui boeih a dueknah hil phaep la om ni.

\VS{28}Tedae ukhaw Judah rhoek a omnah te kaimih taengla aka puen hlang tah tangka thawnghnih paek vetih anih te thinom hlang tila thangpom la om ni. Tedae Judah hlang aka thuh te tah laihmuh la om vetih a koerhang khaw tuuk pa la om ni.

\VS{29}Te vaengah a thuhnah hmuen te khaw a yoeyah khaih la om ni.


\par }{\PP \VS{30}He kah capat he a toeng patoeng saii lamtah Philopator kah ram khuiah ah boeih pat uh.




\par }\Chap{4}{\SH Jews rhoek Alexandria la a khuen
\par }
{\PP \VerseOne{1}Philopator kah capat loh kho takuem a pha, te vaengah mawtkung rhoek loh Greek hlang thantpomnah poei a saii uh. Amih long loh Judah rhoek a thinkha la a thiinah te a phah thai voel pawt dongah a uum uh.


\par }{\PP \VS{2}Tedae khopuei rhoek kah Judah rhoek tah mat lakueng uh tih khomap uh. Manghai loh amih ngawn ham kawng dongah Jduah rhoek kah a rhung neh a rhah tah paa thai voel pawh.

\VS{3}Ram khopuei vangca kah longpuei takuem ah kothae la nguekcoi uh.

\VS{4}Te vaengah amih te Alexandria la thak ham caempuei rhalboei rhoek tah rhuengphong uh. .

\par }{\PP Judah rhoek sokah dantatnah he tlo tangkik aih. Te dongah a rhal rhoek khuikah a ngen tah mat rhap uh. Tebang sarhing koi dueknah he a hmuh noek pawt dongah a ko bahoeng thae uh.

\VS{5}Patong tongpa rhoek khaw a mangkhak maila khopuei longpuei ah khotling la a vaan sak uh.

\VS{6}Huta tanoe vasakung rhoek long khaw omngaihnah laa te a toeng uh tih khothae neh nguek uh. A sam botui mai te maiphu a phul thil uh. Vasak vaegkah himbai te boeih a pit uh uh amih Alexandria aka khuen te a rhing uh. Greek boei rhoek loh amih a thaekhanah dongah mat rhap uh.

\VS{7}Yulokung rhoek te khaw hlangping hmuh ah thirhui neh a sol uh tih Alexandria la khuen ham sangpho tuikaengah a rhing sak uh.

\VS{8}Ompaek kah a va khaw duek koeloe pawn ni tila a ngai uh. A rhawn dongah rhaipai yueng la rhui khak a oi sak. Omngaih omthenbawn khaw paa tih kopang tlohnah la poeh. Judah yulo kung rhoek te long puei ah a khuen uh. A rhawn dongah rhaihulh yueng la thirhui a oi uh. Amih loh dueknah m'paan coeng ti a ming uh dongah omngaih bawnnah khaw kopangnah la poeh.


\par }{\PP \VS{9}Judah rhoek te thirhui neh a khih uh tih kohong rhamsa bangla lawng taengla a mawt uh. A ngen tah a rhawn ah hlong khak a khh pa uh. A ngen tah a khocin ah thirhui neh a khih uh.

\VS{10}Amih te rhalcak bangla a phaek uh tih sangpho cirhong hmui la a det uh. Te dongah Alexandria la a caenah he kho la yin.


\par }{\SH Judah rhoek thongtla la poeh
\par }
{\PP \VS{11}Alexandria la Judah rhoek aka phuei sangpho te Schedia ah duem. Judah rhoek te khopuei vongka hmaikah toltung puei ah rhenten khueh hamla Philopator loh ol a paek. Alexandria la aka kun boeih loh Judah rhoek te hmuh saeh lamtah luemnah saeh ti a ngaih. Judah rhoek te manghai taengom neh rhep voek uh thae pawt ham neh amih kho khopuei khuiah om pawt ham a saii.


\par }{\PP \VS{12}Alexandria kah Judah hlang a ngen tah khopuei lamloh duem cet uh. Judah thongtla rhoek sarhingrhup la dantatnah toltung la pawnpawn cet uh. Tete Philopator loh a yaak vaengah barhoeng sai.

\VS{13}Te dongah Alexandria kah Judah rhoek boeih te dantat van ham a rhalkap rhoek te ol a paek.

\VS{14}Judah rhoek boeih kah a ming te ukkung kah cabu dongah a tael sak. Tedae amih te sal bi sak ham moenih. Amih te dueknah paek ham nih manghai loh a mangtaeng.

\VS{15}Manghai kah bibikung rhoek loh khohnin sawmli khuiah Judah rhoek ming te a hlum uh dae coeng uh pawh.


\par }{\PP \VS{16}Philopator tah a cainah vanbangla hnukkhueng ah Judah rhoek te a ngawn. A rhaepnit la a saii tih a cal vaengah hlang a tat pawt ham a khueh. Anih kah mueirhol thangpom ham neh bawk hamla khotue a saii. Te mueirhol rhoek te cal thai pawt tih hlang khaw a bom thai moenih. Khohni Pathen hliphen ham te Philopator tah tlungmu.


\par }{\PP \VS{17}Te vaengah Judah rhoek kah ming hlum hamla hutnah aka khueh tah manghai taengla cet tih, “He bibi ka coeng uh thai moenih. Amih he hlang bahoeng yet uh.

\VS{18}Egypt kah rhalboei boeih loh n'bom uh cakhaw coeng mahpawh. Judah rhoek khotaeng kah a im lamloh toltung la han khuen uh li pueng,” a ti nah.


\par }{\PP \VS{19}Philopator loh khoboei rhoek a phaep phoeiah amih loh Judah rhoek kah kapbaih a doe tila a paelnaeh.

\VS{20}Khoboei rhoek cahang neh cahawn a boeih te a hmuh vaengah a kopoek a tho vilvak.

\VS{21}He tla saii ham neh Judah rhoek hlawt hamla Pathen loh thadueng a khueh te a poek moenih.




\par }\Chap{5}{\SH Judah rhoek Boeih Dueksak Ham Olpaek
\par }
{\PP \VerseOne{1}Manghai Philopator tah a noek kah lakah muep sai coeng. Te dongah caemtloek vaengkah vuei aka dawn Hermon te a tueih.

\VS{2}Philopator loh anih te a dangkah oltloeknah neh, “Thangvuen ah vuei len yanga te frankimcese neh yu thoek pah lamtah tul. Te phoei ah vuei te a thintoek te rhui saeh. Te vaengah toltung la han khuen lamtah Judah rhoek te a dueknah hil til saeh,” a ti nah.


\par }{\PP \VS{3}Te phoeiah tah manghai te poeikung la mael. Teah te a uepnah a paya rhoek khaw om uh tih a rhalkap kah rhalboei rhoek khaw om. Amih loh Judah rhoek soah dueknah a pai ham te a uum uh.

\VS{4}Te vaengah, Hermon khaw a thui pa bangla saii ham cet coeng.


\par }{\PP \VS{5}Toltung kah sal rhoek long khaw Judah kah a ram tah a khoe pawn ni tila a tangnah uh. Amih thongtla rhoek te khat khaw a yong pawt ham a ngaih uh. Te dongah amah tekah hlaem ah tah sal rhoek te toltung la cet uh sih Judah rhoek kah a kut te a pin pa uh.

\VS{6}Namtom rhoek khaw Judah rhoek daemnah ham te saii uh thai voel pawh.

\VS{7}Amih khaw a tat uh thai van moenih.

\par }{\PP Judah rhoek a tloh la rhap uh tih cungkuem aka uk neh thaomnah aka khueh Pathen taengah ol a len la thangthui uh.

\VS{8}Boeipa taengkah rhennah neh aka muen kholong hlang te thuung hamla a bih uh.

\VS{9}Amih te dueknah khui lamloh loeihnah hamla a bih uh vanbangla Pathen loh amih kah thangthunah te a yaak.


\par }{\SH Pathen loh Judah rhoek a hlawt
\par }
{\PP \VS{10}Te vaengah Hermon loh vuei rhoek te frankincense neh yu te ngahngah a tul a cah dae ca uh pawt tih o uh voel pawh. Te phoeiah tah manghai kah maengtaengnah bangla boeih a saii te thui ham impuei vongup la cet.

\VS{11}Tedae Boeipa loh Philopator te muelh a ih sak. He tah Judah rhoek hlawtnah hamla Boeipa kah longpuei coeng ni.

\VS{12}Philopator tah a mikku loh a payawk coeng dongah boethae kah mangtaengnah saii ham khaw Hermon te olpae thai voel pawh.

\VS{13}Judah rhoek ngawnnah tue te voelh a poeng coeng. Te dongah a cim Pathen kah sitlohnah te uum uh tih a koeh uh. Te phoeiah kholong mangkhak rhoek taengah tloengkhoelh thaomnah tueng sak ham a bih uh.


\par }{\PP \VS{14}Khothun lung ah tah manghai im la yin nawt a pai te poei taemkung rhoek loh a hmuh uh. Te dongah Philopator te a haeng uh.

\VS{15}A haenghang na thueng ah tah poei tong ham om coeng dae metla a om khaw a thui pa uh.

\VS{16}Philopator khaw a ngaihmang tih yin rhoek te ongol uh dae a ti nah. Te phoeiah a caak uh tih a ok uh.

\VS{17}Hlang boeih te amah ah omngaih uh lamtah mela aka khum tangtae tah hnilh uh laeh,' a ti nah.


\par }{\PP \VS{18}Rhai a di phoeiah atah Philopator loh Hermon te a khue tih Judah rhoek vawk a hingnah kawng te a dawt.

\VS{19}Hermon neh khoboei rhoek long khaw hlaemyin ah manghai loh a uen bangla metla a saii uh khaw a thui pa uh.

\VS{20}Philopator tah hlangang lakah khaw sai coeng tih Hermon te, “Tihnin ah ka ip muelh tih Judah rhoek he daem uh. Thangvuen ah hebang pilnam rhalawt rhoek te vuei loh khoe uh kangna saeh,” a ti.


\par }{\PP \VS{21}Poei kah yin rhoek loh a uem uh tih manghai kah mangtaengnah te a caksak uh phoeiah im la mael uh.

\VS{22}Te khoyin ah a then la ip uh voel pawh. Judah rhoek a poci te hnaelcoe tih o ham te a poek uet ah hak uh.


\par }{\SH Pathen Loh Judah rhoek pabae la a Hlawt
\par }
{\PP \VS{23}A vuen mincang ai a khong cuek nen tah Hermon loh vuei rhoek te frankincense a cah tih yu khaw boeih a tul coeng. Te phoeiah caehlong la a mawt tih toltung la a khuen.

\VS{24}Longpuei pha ah pilnam hlangping tah khothaih vaengah Judah rhoeh ham rhihomnah aka thoeng te aka so la khawk taii uh coeng.


\par }{\PP \VS{25}Judah rhoek tah ngaiuepnah bawt coeng. A hingnah he a tue kolkalh ni tila a ming uh.Te dongah a kut te vaan la thoh uh Khohni Pathen taengah a len la pang uh. Amih loeihnah ham te a bih uh.


\par }{\PP \VS{26}Khomik a thoeng van nen tah Philopator loh a uepnah a paya rhoek te manghai im la a doe. Hukkhueng kah Hermon a pai due sikim la a om khawng te a thui tih amih khaw toltung la suntlak ham a coep.

\VS{27}Tedae Philopator amah te lukil vilvak tangkik coeng tih Hermon taeng a thui ham khaw poeknah om voel pawh. Manghai amah vik loh Hermon taengah baham lae nang kang khue oem te a ti nah.

\VS{28}Philopator a mangtaengnah a hnilh vilvak khaw cungkuem aka uk Pathen long ni a hmuek sak coeng.


\par }{\PP \VS{29}Hermon neh manghai paya rhoek loh Philopator taengah, “Judah rhoek ngawn hamla vuei khaw rhalkap khaw manghai olpaek vanbangla sikim coeng,” a ti nah.

\VS{30}Te long te manghai lukil la a coeng sak. Pathen loh anih te a cungkuem boeih a hnilh sak.

\VS{31}Philopator loh Hermon neh a tloe rhoek te, “Rhep ka caeng coeng he, na yuu na ca rhoek khaw om vetih amih te vuei aka cah mahko, Judah rhoek ka cah yuengla. Judah rhoek kah a pa rhoek tue lamloh uepom lam ni a om uh a thae a saii moenih.

\VS{32}Kai taengah na then pawt tih nangmih taengah ka then pawt koinih na hingnah uh he khum daengrhae pawn ni,” a ti nah.


\par }{\PP \VS{33}Hermon loh a yaak vaengah nangnah thai pawt nih a tharhuithanal dongah khaw lakueng coeng.

\VS{34}Manghai paya rhoek khaw khat phoeiah khat bit uh tih cet uh. Pilnam te khaw, “Namah kah bitat mah saii duem,” a ti nah uh.


\par }{\PP \VS{35}Judah rhoek loh manghai olcal te a yaak uh vaengah Pathen loh amih koep n'hlawt bal coeng tila a ming uh. Te dongahh ukkung boeih kah manghai Boeipa Pathen te a koeh uh.


\par }{\SH Philopator Judah rhoek ngawn ham koep cai
\par }
{\PP \VS{36}Manghai Philopator amah kah yin rhoek te poei kung la koep a khue tih amih te koep ook thil ham a cael.

\VS{37}Hermon te a khue tih a thintoek neh, “Nang na ang tangkik, meyet lae nang taengah ka thui coeng.

\VS{38}Vuei rhoek te koep lo laeh, thangvuen ah Judah rhoek vuei loh a til te ka ngaih,” a ti nah.


\par }{\PP \VS{39}Philopator taengah rhep aka ngol rhoek loh anih he ang coeng a ti uh.

\VS{40}Te dongah amah te, “Tongmang nang, te tla om ham te anih loh nang meyet lae n'rhing coeng? Kamih ka ang uh moenih ta, hnavoei loengloeng he tla na thui coeng dae na lungbuei te na hoi vilvak mai.

\VS{41}Alexandria ah pilnam raengpuei khaw khawk thet coeng. Amih long khaw a hnuenah coeng tih a thintoek uh coeng. Amih te huesak ni ti ka rhih uh coeng,” a ti na uh.


\par }{\PP \VS{42}Philopator tah sai hmalet bal tih Judah rhoek kah uepomnah a oep te khaw a hnilh. Te vaengahI, “Kamah hingnah rhoe neh ka toemngam coeng he Judah rhoek te tlek a dueknanah hamla vuei loh til saeh.

\VS{43}Judah khopuei rhoek te hmaithoi neh caai neh ka tloek bitni. A khopuei rhoek khaw a hong neh a poci la om saeh. Jerumsalem bawkim khaw diklai ah a hloi la tluum saeh. Te la kai n'kun sak pawt van dongah tekah hmuen hmueih aka nawn u khat khaw om van kangna boel saeh,” a ti.


\par }{\PP \VS{44}Manghai kah a uepnah paya rhoek te caempuei rhalboei rhoek khaw kohlop la om tih khopuei kaepvai kah namtlak takuem ah rhaltawt boeih a khueh uh.


\par }{\SH Toltung la Vuei a mawt uh
\par }
{\PP \VS{45}Hermon loh vuei rhoek thintoek neh rhui saeh a ti dongah yu muep a tul tih frankincense khaw muep a cah. Vuei kah a bung neh a vae ah tumcaca neh cunghang muep a vah sak.

\VS{46}Te phoeiah manghai im vongup la suntla thuk tih a sikim la a om te Philopator taengah a thui. Toltung so ham aka cet khopuei pilnam rhaengpuei khaw amah caehlong ah muep bae uh.

\VS{47}Philopator khaw vuei kah a tlung neh Judah rhoek thakkhoeih patang la a dueknah te hmuh hamla phuel uh coeng.


\par }{\PP \VS{48}Vuei loh vongka la a yoei phai vaengah laivai a khu sak te Judah rhoek loh a hm uh. Vuei hnuk kah rhalkap rhoek neh pilnam rhoek te khaw a dan uh.

\VS{49}Hlang kah vupang ol te Judah rhoek loh a yaak vaengah tah lakuengnah loh rhep a tum uh tih duek pahoi ham ni a poek uh coeng. Amih te kothae neh rhung uh tih rhap uh. Khat neh khat mok uh thae tih kop uh thae. Amih khui ah te manu napa neh a ca rhoek khaw, manu camoe cacun rhoek khaw om uh.

\VS{50}Tedae amih Pathen loh amih hnukbuet kah a bom te ni a poek uh. Te dongah diklai la bakop uh tih thangthui uh.

\VS{51}Pathen taengah ol a huel tih a pang uh vaengah a cahni rhoek te khaw a kaep ah sut a yalh sak uh. Dueknah a tong vaengah rhennah hmuh ham neh Pathen amah he cungkuemg ukkung tila tueng sak ham a bih uh.




\par }\Chap{6}{\SH Eleazar Kah Thangthuinah
\par }
{\PP \VerseOne{1}Eleazar tah Judah rhoek kah khosoih la om tih a hing khuiah tah bahoeng a hinyahnah uh. A taengkah mawt kung rhoek taengla hooi uh tih amih te thangthuinah bet toeng ham a thui pah. Te phoeiah a dangkah bangla thangthui:


\par }{\PI \VS{2}Khohni Pathen, kamih kah cungkuem thaom manghai aw, na suentae he na rhennah neh na uk coeng.

\VS{3}Kamih he namah ca la ka om uh dongah n'dan thuk lah, Abraham neh Jakob kah cahlah rhoek ni. Hlamat vaengah ni na pilnam la kaimih nan tuek coeng. Tedae kholong kho ah kamih tah yinlai bangla ka duek uh pawn ni.


\par }{\PI \VS{4}Kan napa rhoek khaw Egypt ah sal la om uh. Te vaengah amih te manghai hlangmuen loh a uk tih a leng neh a caem kah thaomnah dongah pomsang. Tedae na pilnam Israel ham te the rhennah a len la na tueng sak dongah manghai neh a caem khaw tuipuei khuila na buek sak.


\par }{\PI \VS{5}Assyria manghai Sennacherib khaw a rhalkap hlangmi muep a yet dongah hoem bal. Te vaengah diklai namtom boeih te anih loh a uk bal. Tedae na khopuei cim Jerusalem te a hliphen tih a muk vaengah tah te manghai hlangmuen te na taekyaak dongah diklai ah na thaomnah na tueng sak.


\par }{\PI \VS{6}Babylon mueirhol bawknah lakah hmaisai hmaitak khuiah duek ham aka tuek cadong pathum te khaw ka Boeipa namah longni na hlawt. Te vaengah a lu dongkah samtham pataeng a ung moenih ta. Hmaitak khaw buemtui neh na daeh sak tih amih kah rhal rhoek te lat na ung sak.

\VS{7}Namah long ni Daniel khaw na hlawt bal. Anih soah hlang tloe rhoek loh laithae a pael uh dongah dantatnah a dang dae te rhoek te khaw sathueng rhom khui lam ni na voeih.

\VS{8}Jonah loh tuipuei nga len bungpuei khuiah patang a khang vaengah khaw namah loh na hm uh. Anih te duek dalh khui lamloh na hlawt dongah a cako taengla bal ham sading la na hlah.


\par }{\PI \VS{9}Kamih Israel pilnam la ka om uh dae hekah kholong hlangrhong loh n'phaep uh tih m'poeih uh coeng. Namah long tah hoemdam neh koevoeinah he na thinah tih thahnoeng hlang te na lungnah, na rhen tih a hoeptlang bal. Te dongah na thaomnah te kaimih mhmuh sak mai.


\par }{\PI \VS{10}Egypt tamna la om khui lamloh namah taengla ka mael uh coeng, kaimih he ka rhal kut khui lamloh n'hlawt lah. Ka Boeipa aw, kaimih he phae hamni nan coelh oeh atah na ngaih bangla kaimih he n'saii laeh.

\VS{11}Kaimih he n'ngawn daengah nih amih kah a hong mueirhol te ka bawk uh van pawt eh. Na pilnam hlawt ham na thanah khaw thui kanoek laeh.


\par }{\PI \VS{12}Nang tah dungyan Pathen la na om. Na tlung tih na tloengkhoelh na om coeng. Kamih n'tungaep lamtah kaimih soah n'rhen lah. Kaimih kamih he hmuiyoi bangla he kah hlangmuen rhoek kut ah duek hamla n'voeih uh coeng.

\VS{13}Na thadueng neh amih te hih lamtah thuen sak. Boeipa nang nih kan hinyah uh. Namah loh tanah na khueh yoeyah tih na thaomnah long kaimih dueknah khui lamkah n'hlawt.

\VS{14}Kamih kah thangthuinah neh ka ca rhoekkah thangthuinah he han ya lah.

\VS{15}Kamih taengah na om te he kholong rhoek taengah tueng sak lah. Na olkhueh te khoem lamah ka rhalcak kah ram kaimih n'om puei lah.


\par }{\SH Pathen Phoe Tih Judah Rhoek Loeih
\par }
{\PP \VS{16}Eleazar kah thangthuinah a boeih van vaengaeh manghai Philopator khaw toltung la pawk tih a vuei rhoek, hoemnah rhalkap rhoek neh puei uh.

\VS{17}Judah rhoek loh a hmuh vaengah a len ngaih la thangthui uh a rhah a pang uh ol te kolvan boeih loh a yaak uh. Tekah ol loh rhalkap rhoek khaw a thuen sak.


\par }{\PP \VS{18}Te van nen tah thaom koek Pathen, oltak Pathen kah maelhmai te vaan ah tueng. Amah loh vaan vongka te a ong tih puencawn panit te suntla thuk. Everyone in the stadium watched in complete horror, yet the Jews never saw a thing.

\VS{19}Puencawn rhoi loh caem rhal te a tloek rhoi tih amih te hlam thai pawt hil thirhui neh a pi. Amih a maehma neh a thuennah hil a caeh tak.

\VS{20}Philopator amah khaw let uh tih a rhih coeng dongah hoemdamnah neh phuel uh voel pawh.

\VS{21}Te phoeiah tah vuei cako te khaw hoi uh tih a hnuk kah rhalkap caem aka cet te koe a til.


\par }{\SH Philopator kah olpaek
\par }
{\PP \VS{22}Philopator loh a thintoek te rhennah kopoek la a hoi vilvak. Judah rhoek soah a thae la a taengnah nah te khaw mikphi la bo.

\VS{23}Judah rhoek kah a rhungrhah te a yaak tih dueknah yook ham diklai la bakop uh te khaw a hmuh vaengah a uepnah a payaa rhoek te khaw a pang thil coeng.


\par }{\PI \VS{24}Nangmih loh kai nan tloelh uh tih Salboei lakah a thae la sai ham na saii uh. Kai loh nangmih taengah rhennah ka saii coeng dae ta. Te lalah khaw kai olngai ham na aal uh tih ka ram ham rhaidaeng la he bang na mangtaeng uh.

\VS{25}Judah rhoek a im lamloh na loh uh tih Alexabdria la na khuen uh te na boe uh tih na ang uh coeng. Amih long la kum teyet te namtu soah uepomnah a khueh.

\VS{26}A hmanhu bueng ah ni kai soah na then uh. Ka olkhueng na poe uh tih thinom pilnam poeih ham na taeng uh te ka tangnah thai moenih. Amih puet a patang khaw rhoeh laeh saeh.


\par }{\PI \VS{27}Judah rhoek te hlah tih aka thuem mueh dantatnah khui lamloh loeih sak ham nangmih ol kan paek coeng. Amih te amah im ah ngaimong la tueih uh lamtah a caeh vaengah khaw mih taengah khodawkngainah bih uh.

\VS{28}He rhoek teh thaom koek Pathen, vaan kah aka hing Pathen ca rhoek ni. Mamih patuel rhoek tue lamloh amih long hi mamih ram khang a paipuei. Te dongah a ca rhoek he loeih saeh, a ti.


\par }{\PP \VS{29}Philopator kah ol thui bawt a khah nen tah Judah rhoek te a loeih sak. Te dongah dueknah khui lamloh amih aka hlawt amamih kah Pathen te a koeh uh.


\par }{\SH Judah Rhoek Kah Kohoenah
\par }
{\PP \VS{30}Philopator te Alexandria mael tih ramkah tangka aka khoem boei te a tah. Philopator loh anih te a uen tih Judah rhoek loh khohnin rhih khui poei sainah rhoeh ah misur tui neh buh a lai sak. Amih ta duek ham a poek coeng dae toltung ah poei te a saii uh.


\par }{\PP \VS{31}Omngaih la tamhoenah te Judah rhoek loh a uum uh. Amah he pilnam rhoek loh yarhai neh dueknah a paan uh. Duek tih up ham ni a ngai uh coeng dae hmuen takuem ah omngaih uh.

\VS{32}Amih loh rhaengsae laa te a toeng uh tih ana patuel rhoek kah a sak bangla Pathen koehnah a sak uh. Thaomnah tanglue neh amih aka khang Boeipa te a uem uh. Omngaih laa sak tih laam hamla tumbael khaw a tarhoek uh.


\par }{\PP \VS{33}Philopator mah ham poei a saii van tih Judah rhoek aka hlawt Pathen te a koeh.

\VS{34}A boei rhoek long tah Judah rhoek he duek vetih vaa kah buh lam nih a om eh tila a poek uh. Amah a boei he rhaidaeng la nguek uh coeng. Amih loh Judah rhoek te duek sak ham a mangkhak la thintoek thinsa neh ming a hlum pah. Tedae amih te rhep yak uh coeng.


\par }{\PP \VS{35}Judah rhoek loh Pathen a uum uh tih bukkoknah te a vael uh vaengah, laasa rhoek kah a sak koehnah laa te a hnatun uh.

\VS{36}Poei a poeng uh phoei ah tah tahae kah he kum takuem khohin rhih khui ah saii tih poek ham ol a tloek uh. Tedae hekah poei he yurhuinah ham pawt tih Pathen loh amih dueknah khui lamkah a hlawtnah te poeknah ham a saii uh.

\VS{37}Te phoeiah tah amamih im la mael ham te Philopator taengah a bih uh tih, anih long khaw a ngai pah van.


\par }{\PP \VS{38}Philopator kah a boei rhoek loh Judah rhoek minghlumnah te Pachon hla hnin pakul panga vaengah a tong tih Epeiph la a hin li vaengah a coeng uh.

\VS{39}Te dongah khohnin likip di uh. Judah rhoek te dantat ih Epeiph hla a hnin rhih vaengah ngawn ham a taeng uh.

\VS{40}Tedae Boeipa loh a rhennah te a tueng sak tih amih pakhat rhip te boeih a hlawt.


\par }{\PP \VS{41}Te dongah Judah rhoek long tah Epeihp hla hnin rhet lamloh hnin hlai li hil poei a saii uh. Te vaengah Philopator amah loh buh neh misurtui te boeih a paek.




\par }\Chap{7}{\SH Philopator Kah Capat
\par }
{\PP Philopator loh Judah rhoek te im la a mael sak bueng kolla, amih kawng te ca a tael tih a ram khopuei kah rhalboei te boeih a pat. Te capat dongah:

\par }{\PI \VerseOne{1}Egypt manghai Ptolemy Philopator loh ka ram khuikah ka rhalboei rhoek neh rhaengsang boei rhoek kut kan tuk. Sading ngaimong la na om uh ti ngaiuep.

\VS{2}Pilnam khaw sueng tih then uh ngawn. Khohni Pathen tah bahoeng then tih mamih ram khui hnothen muep a saii coeng.


\par }{\PI \VS{3}Te lalah khaw ka boei ka na hlangvang loh Alexandria ah a thae sai ham n'thaphoh uh. Amih loh ka ram khuikah Judah rhoek te boeih coi rhenten tih a aal atah amih te dantat hamla a bih uh.

\VS{4}He hlangmuen boei rhoek loh Judah rhoek he a omnah kung boeih ah rhap hnaemtaek ham a thui. Amih he boeih n'thup pawt koinih uknah he n'taem thai mah pawh a ti uh.

\VS{5}Judah rhoek te toltung la a khuen uh phoeiah sal neh hmuiyoih kangnah bang lam khaw a then la khueh uh pawh. Mamih kah boei rhoek he rhih om tih a muen nen ni boethen Judah rhoek te duek khuila a thak uh. Judah rhoek te ol kam at kangna khaw a dawt uh moenih.


\par }{\PI \VS{6}Ka boei a tloe rhoek neh kamah loh hetla aka saii boei rhoek te dantatnah ka paek coeng. A tloe kholong rhoek ka hlawt bangla Judah rhoek he ka hlawt coeng. Vaan kah Pathen loh Judah rhoek a huul tih pa loh a ca rhoek a sawt bangla amih te a sawt te m'ming uh.

\VS{7}Judah rhoek he mamih taeng neh patuel taengah uepom neh paya then om yoeyah uh. Te dongah amih taengah tholh a pael uh te ka hmil uh coeng.

\VS{8}Te dongah amih te im la mael sak ham ka thui coeng. Judah rhoek te amah bueng mael cakhaw amih te thae la sai pawt ham, omsasaipat la khueh pawt ham neh, a tloe hno then pawt te amih soah saii pawt ham boeih ol ka paek coeng.

\VS{9}Na ming uh vanbangla Judah rhoek soah a thae la n'taeng a khaw, amih te ngaihmang la n'khueh vaengah khaw mamih he hlang ukkung la n'om uh pawt rhal lamni m'poeh uh. Khohni Pathen, hlang hing saithainah boeih aka uk Pathen te mamih taengla ha hoi vetih amih ham a thung ni. Yoethen uh saeh,” a ti.


\par }{\SH Judah Hlang Boekoek rhoek dantatnah
\par }
{\PP \VS{10}Judah hlang uepom rhoek loh he capat he a tae vaengah amih te tlek nong uh pawh. Alexandria ah om dae dueknah te rhael hamla Pathen taengah aka tholh, Pathen olkhueng aka hnawt Judah rhoek te dantat hamla Philopator taengah a bih uh.

\VS{11}Boekoek rhoek he a taengah oltak la a om tlaih voel pawt ham khaw uepom Judah rhoek loh Philopator taengah a thui pa uh.


\par }{\PP \VS{12}Philopator loh kotluepnah a khueh tih Pathen olpaek aka ngai pawh boekoek Judah rhoek te boeih khoe hamla uepom Judah rhoek taengah anaa a paek.

\VS{13}Philopator kah oltloeknah te a yaak uh vaengah, Khosoih rhoek neh Judah aka om rhoek loh kupaeng neh a uem uh tih Pathen taengah tamlung neh a koeh uh phoeiah mael uh.


\par }{\PP \VS{14}Amih te Alexandria la a caeh van neh Pathen kah a doe pawt koi neh a olpaek aka aal Judah hlang boeih te dan a tat uh. Amih boekoek rhoek te hlang boeih kah a hmuh ah yahtoe la a duek sak uh.

\VS{15}Amah tekah khohnin ah tongpa hlang yathum a ngawn uh tih hnukpoh Judah rhoek muep a ngawnnah khohnin la a poek uh.


\par }{\PP \VS{16}Te phoeiah tah uepom Judah rhoek Alexandria la mael uh. Rhaipai botui te a lu dongah a khuem uh. A napa rhoek kah a bawk Pathen hinyahnah neh koehnah laa then te a sak uh. A caeh uh neh Israel pilnam a hlawt yoeyah bangla amih aka hlawt Pathen te a uum uh.


\par }{\SH Uepom Judah rhoek loh im a paan
\par }
{\PP \VS{17}A tue bet a di phoeiah tah Judah rhoek te “Rhaithak Khopuei,” la ming aka om Ptolemais a pha uh.\FTNT{*}{{\FR 7.17 }{\FQ{Ptolemais:
}}{\FT{Tahae tue kah Kairo khopuei tlangpuei kilomter 20 a hlanah Nile tuiva kaengah om mai coi ni.}}} Amih im la aka phuei sangpho tah teah te duem. Amih hlawtnah te koep uum hamla Judah rhoek loh kovainah a khueh uh dongah sangpho loh hnin rhih a rhing.

\VS{18}Amih loh Philopator te a oep uh. Amih im la a mael vaengkah ham a ngoe boeih te anih long ni a khaan pa tih a paek.


\par }{\PP \VS{19}Sangpho dong lamloh sading la a rhum uh vaengah tah Judah rhoek loh bahoeng a uem uh. Te dongah tekah khohnin te tah yincaehnah khotue la rhawp poek ham oltloeknah a khueh uh.

\VS{20}A im la a mael uh hlan vaengah kaam lung te a hmuh uh tih kum takuem kah te khohnin ah khotue cim te saii hamla olpaek te a tarhit uh. Te hmuen te khaw thangthuinah hmuen cim la a nawn uh.

\par }{\PP Amih kah im caeh long boeih tah lan ah khaw, tui dongah khaw sading la caeh ham te Philopator loh a saii pah coeng dongah sading la im a pha uh van. Amih te loeih uh coeng tih thongtla a poeih uh voel pawt dongah bahoeng omngaih uh.

\VS{21}Te dongah a rhal rhoek long khaw Judah rhoek te a hinyahnah coeng tih amih paya la khueh ham ol a kam uh.

\VS{22}Judah rhoek kah koerhang aka lo rhoek long khaw Pathen loh ns'saai pawn ko a ti uh dongah lakueng uh. Te dongah ukkung cabu dongah a om bangla Judah rhoek kah koerhang te koep mael ham khaw pilnam loh a thahlue uh.

\par }{\SH Pathen Koeh Pai Saeh
\par }
{\PP Khohi Pathen loh khobaerhambae a saii te he cabu dongah tael la om coeng. Te dongah Judah rhoek khaw dueknah lamloh hlawt pai rhoe saeh.

\VS{23}Israel pilnam aka khang Pathen a yoeyah yuhui neh thangthen pai saeh. Amen.


\par }